Lidah Bayi Putih? Ini 3 Tip BERKESAN Hilangkan Kulat Susu Pada Lidah, Ibu Mesti Cuba!

Ibu-ibu mesti pernah melihat lidah bayi putih, bukan? Hanya ada dua kemungkinan, sama ada ia disebabkan sisa susu atau merupakan jangkitan kandidiasis mulut (dalam bahasa mudahnya, kulat susu).

Ada ke cara hilangkan putih di lidah bayi ini? Kalau ingin tahu jawapannya, haruslah teruskan membaca artikel ini.

Untuk mendapatkan lebih banyak info tentang Keibubapaan, sila dapatkannya

di sini.

Kulat susu punca lidah bayi putih

Apa sebenarnya jangkitan kandidiasis mulut atau kulat susu ini?

Sama ada bayi yang
menyusu badan
 atau diberikan
susu formula
, kedua-duanya berisiko untuk mengalami keadaan ini. Ia berpunca daripada lapisan susu yang bertukar menjadi tebal seterusnya membentuk kulat susu atau jangkitan
oral thrush.

Turut dikenali sebagai serawan susu, keadaan ini merupakan jangkitan kulat atau fungus dalam mulut si kecil. Jangkitan ini umumnya lebih cenderung berlaku kepada si kecil
berusia 6 bulan
 ke bawah.

Tetapi bagaimana untuk membezakan putih pada lidah bayi itu sebagai sisa susu atau jangkitan kulat?

Sekiranya tompokan putih tersebut merupakan sisa susu yang tertinggal pada lidah selepas menyusu, ia biasanya akan larut dalam tempoh masa sejam.

Manakala bayi yang mengalami jangkitan kulat ini mempunyai simptom seperti:

Kulit merekah
 pada bahagian tepi mulut

Tompokan putih tebal pada bibir, lidah atau bahagian dalam pipi – tampak seperti keju kotej dan sukar untuk disingkirkan

Jika anda melakukan
penyusuan eksklusif
, terdapat kemungkinan jangkitan kulat ini untuk merebak dari mulut si kecil ke puting. Sekiranya berlaku, ia adalah sangat menyakitkan.

Puting boleh merekah dan sakit, ada kalanya ia akan menjadi kemerahan dan berkilat. Jika anda mengesyaki diri terkena jangkitan kulat ini, lakukan pemeriksaan doktor untuk mendapatkan rawatan bagi membersihkan jangkitan.

Lidah bayi putih: Jangkitan kulat atau sisa susu?

Sebelum mengetahui cara hilangkan putih di lidah bayi, anda perlu tentukan sama ada tompokan tersebut adalah jangkitan atau sekadar sisa susu.

Bagaimana caranya?

Anda harus cuba untuk mengelap lapisan tersebut menggunakan jari yang dibalut kain lembap bersih secara lembut. Jika ia dapat dikeluarkan, maka ia hanya sisa susu.

Jika ia adalah lapisan tebal yang sukar untuk dihilangkan dan terdapat beberapa tompokan lain di dalam mulut si kecil, mungkin itu adalah
jangkitan kulat.
 Anda disarankan untuk membawa bayi mendapatkan pemeriksaan doktor dengan segera.

Baca juga:

Cara hilangkan putih di lidah bayi

Penulis ada membuat carian di internet mengenai petua menghilangkan kulat susu ini.

Terdapat satu petua orang dulu-dulu untuk mengatasi masalah jangkitan kulat ini. Caranya dengan mengelap tompokan putih tersebut menggunakan kain lampin yang terdapat
 air kencing
 bayi itu sendiri!

Agak mengejutkan kerana itu adalah cara yang paling kotor dan jijik untuk dilakukan. Jadi
jangan pernah mencuba

petua ini di rumah!

Cuba membersihkan lidah bayi putih

Kewujudan kulat susu ini pada hakikatnya boleh menyebabkan si kecil berasa tidak selesa. Jadi untuk membantu mengurangkan ketidakselesaan ini, anda boleh cuba menghilangkan tompokan putih tersebut.

Caranya sama seperti yang dilakukan untuk menentukan sama ada ia sisa susu atau jangkitan kulat, iaitu dengan melilitkan kain bersih pada jari.

Anda boleh menggunakan
kain lampin
 basah – yang dicelupkan dalam air putih atau air suam – sebelum digosokkan secara perlahan-lahan pada lapisan putih dalam mulut bayi.

Amalkan rutin ini dengan kerap setiap hari bagi menjaga kebersihan mulut si kecil.

Rutin kebersihan sebelum dan selepas menyusu

Memastikan kebersihan puting payudara atau puting silikon botol susu setiap kali sebelum dan selepas menyusu merupakan aspek penting yang perlu dijadikan amalan harian.

Buat ibu yang menyusu badan, anda disarankan untuk mencuci payudara terlebih dahulu dengan menggunakan air masak sebelum sesi penyusuan.

Amalan membersihkan puting selepas menyusu juga penting bagi memastikan ia sentiasa bersih dan dalam keadaan kering. Ini kerana puting yang lembap di
dalam bra
 boleh meningkatkan risiko jangkitan fungus.

Jangan lupa untuk
mencuci tangan
 sekerap mungkin setiap kali sebelum dan selepas penyusuan.

Sekiranya si kecil sudah berusia 6 bulan dan ke atas, ibu boleh memberikan sedikit
air masak
selepas penyusuan untuk membilas mulutnya bagi mencegah lidah bayi putih.

Pastikan puting silikon dicuci dengan air panas sebelum dan selepas setiap penggunaan. Cara ini dapat mencegah risiko si kecil mendapat jangkitan kulat susu kembali.

Sebaiknya, jika si kecil cenderung menggigit dan memasukkan mainan ke dalam mulutnya, maka
barang permainan
 mereka juga perlu dicuci dan dibersihkan dengan kerap menggunakan air panas.

Rawatan ubat untuk lidah bayi putih

Untuk si kecil,
pakar kanak-kanak
 mungkin akan memberikan preskripsi ubat antikulat yang digunakan secara topikal pada bahagian dalam mulut dan lidah beberapa kali sehari untuk tempoh 10 hari. Pastikan ia disapu pada semua bahagian tompokan putih di mulut bayi.

Untuk kes yang teruk, ubat fluconazole – ubat oral titis mungkin akan diberikan doktor sebagai cara hilangkan putih di lidah bayi.

Pemeriksaan doktor

Jangkitan kulat susu pada bayi adalah situasi biasa untuk terjadi kerana si kecil mempunyai sistem imun badan yang lemah. Ia tidak berbahaya, namun boleh menyebabkan ketidakselesaan dan si kecil mungkin akan
mogok menyusu
.

Jika terdapat sebarang kebimbangan atau keraguan mengenai keadaan lidah bayi putih, berundinglah dengan doktor untuk mendapatkan lebih kepastian.


Bolehkah Seorang Introvert Menjadi Pemimpin?

Bila bercakap tentang kepimpinan dan pemimpin, imej yang selalu kita bayangkan adalah individu yang berkeyakinan tinggi, pandai bercakap dan bersosial serta kebanyakan ciri-ciri yang dikaitkan dengan personaliti extrovert. Pun begitu, ini tidak bermakna personaliti introvert tidak boleh memimpin dengan baik.

Kajian oleh
Harvard Business Review
 mendapati bahawa introvert adalah pemimpin yang lebih berkesan dalam keadaan yang kompleks dan tidak dapat diramalkan. Malah, introvert sangat sesuai untuk menghadapi keadaan yang tidak dapat ditangani extrovert, dan menyumbang kepada kejayaan jangka panjang syarikat.

Introvert berupaya memimpin, bahkan mempunyai kelebihan berbanding mereka yang extrovert. Berikut merupakan beberapa ciri kepimpinan introvert yang sering diabaikan.

1. Mereka dimotivasikan oleh produktiviti, bukan cita-cita

Salah satu salah tanggapan salah mengenai personaliti ini adalah mereka tidak termotivasi untuk berjaya berbanding mereka yang mempunyai dorongan sosial. Sebenarnya mereka hanya didorong oleh faktor yang berbeza dan mengukur kejayaan dengan ukuran yang berbeza.

Otak individu introvert berbeza kerana sistem ganjarannya dipicu oleh rangsangan yang berbeza. Berbanding pengiktirafan dan peningkatan kedudukan kerjaya, pemimpin introvert mendapat lebih banyak kepuasan dengan  mengekalkan produktiviti pasukan dan hasil kerja yang berkualiti tinggi.

2. Mereka membina hubungan yang lebih bermakna

Kerana didorong oleh kualiti dan produktiviti, mereka sering kelihatan terputus daripada orang lain, tidak dapat atau tidak mahu membina hubungan peribadi. Walau bagaimanapun, sepertimana motivasi mereka, hubungan yang dibina introvert mempunyai keutamaan yang berbeza.

Walaupun mereka mungkin tidak banyak bercakap dalam kumpulan besar, introvert sangat pandai membina hubungan yang lebih mendalam dan lebih bermakna dengan pekerja dan pelanggan mereka dalam persekitaran bersemuka secara individu. Pembentukan hubungan yang tulen ini menjadikan pemimpin yang introvert lebih ‘sekepala’ dengan setiap anggota pasukan berbanding seorang pemimpin yang extrovert.

3. Mereka tidak mudah terganggu

Introvert sebenarnya bukanlah terputus daripada orang lain dan persekitaran, sebaliknya mereka lebih berkemampuan menyaring keluar kebisingan luar dan memberi tumpuan. Mereka mendapat tenaga daripada dalam, dan disebabkan  itu mereka boleh memberi tumpuan dengan mudah kepada tugas tanpa terganggu oleh perbualan yang kuat atau bunyi lain.

Keupayaan untuk menumpukan perhatian di tengah-tengah gangguan menambah kualiti kepimpinan mereka. Motivasi mereka untuk kualiti dan produktiviti menjadi lebih mudah untuk dikekalkan, dan mereka boleh memberi tumpuan kepada keperluan ahli pasukan tanpa ditenggelami oleh tugas atau tuntutan lain.

4. Mereka menyelesaikan masalah dengan teliti, bukannya terburu-buru

Penyelesaian masalah adalah keupayaan penting dalam kepimpinan dan menurut penyelidikan, otak individu introvert didapati mempunyai
gray matter
pada korteks prefrontal yang lebih tebal, yang merupakan bahagian otak di mana pemikiran abstrak dan proses membuat keputusan berlaku. Ini bererti introvert membuat keputusan selepas berfikir masak-masak dan memikirkan cara kreatif untuk menyelesaikan masalah. Penyelidikan juga mendapati bahawa introvert kurang berkemungkinan membuat keputusan tergesa-gesa.

Disebabkan kerja berkualiti sentiasa menjadi matlamat introvert, mereka tidak akan berpuas hati dengan hasil yang sederhana. Sebagai contoh, seorang pemimpin introvert kurang berkemungkinan meluluskan sesuatu projek jika ahli pasukan lain mempunyai bantahan atau kesilapan. Pemimpin seperti ini akan memastikan masalah ditangani sebelum meneruskan projek. Sekiranya timbul perselisihan pendapat, sikap tidak mementingkan pandangan orang lain kepadanya membuatkan mereka membuat keputusan berdasarkan kebaikan projek, bukan pandangan individu.

Pemimpin terbaik bukanlah mereka yang paling kuat bercakap dan paling ketara kewujudannya. Bertindak di sebalik populariti dan perhatian membuatkan pemimpin introvert berupaya menyerlahkan kualiti kerja dan pasukan yang dipimpinnya. Jika anda seorang introvert, jangan berasa rendah diri atas keupayaan anda memimpin, kerana ukuran akhir bukanlah kecenderungan personaliti anda, sebaliknya keupayaan dalaman anda.


Anak Suka Suap Makanan Sendiri? Ibu, Jangan Halang! Ini Kepentingannya

Bayi makan sendiri adalah kemahiran asas yang perlu bermula sejak awal. Tetapi apakah kepentingan si manja belajar makan dengan sendiri jika anda ada untuk menyuap mereka?

Untuk mendapatkan lebih banyak info tentang Keibubapaan, sila dapatkannya
di sini.

Kepentingan bayi makan sendiri

Kenapa pentingnya untuk anak belajar menyuap diri mereka sendiri?

Tujuannya untuk membolehkan mereka belajar makan secara berdikari, iaitu antara kemahiran yang diperlukan dalam kehidupan.

Selain itu ia membantu anak mengembangkan kemahiran motor halus seperti menyentuh dan memicit makanan. Ia juga peluang untuk si kecil belajar mengenai rasa, tekstur, bau dan suhu makanan.

Pun begitu, anak yang masih disuap tidak dapat belajar mengawal jumlah makanan yang dimasukkan ke mulut.

Jadi, teknik bayi makan sendiri membolehkan mereka belajar kadar yang sesuai untuk dimasukkan ke dalam mulut agar mudah dikunyah dan ditelan.

Selain itu, si kecil juga kemudiannya akan belajar mengetahui tempoh sesuai untuk menyuap lagi makanan ke mulut.

Baca juga:

Bayi makan sendiri: Ini yang perlu difahami

Sebaik sahaja anda
memperkenalkan makanan pepejal
, si kecil mungkin akan menunjukkan tanda-tanda ingin makan dengan sendiri. Bagaimana?

Mereka mungkin akan mula mencapai sudu atau mengambil makanan daripada pinggan, ini adalah perkara normal untuk anak mempunyai keinginan menyuap makanan sendiri.

Malahan anda juga disarankan untuk menggalakkan mereka melakukannya- walaupun akhirnya lebih banyak makanan jatuh bersepah berbanding yang dapat disuapkan ke mulut.

Mulakan dengan
finger food

Finger food atau makanan jejari
 ialah potongan makanan yang mudah untuk bayi memegang dan mengunyahnya.

Jika si manja menunjukkan minat untuk belajar menyuap, anda boleh melatih bayi makan sendiri dengan memberikan
finger food
 yang boleh digenggam mereka seperti kentang atau labu yang dimasak.

Bayi belajar makan sendiri guna sudu?

Kebanyakan bayi tidak akan dapat makan dengan menggunakan sudu sehingga
berusia 1 tahun
 6 bulan.

Namun tiada salahnya untuk anda melatih mereka makan menggunakan sudu pada usia lebih awal.

Apabila anak makan sendiri
finger food
 yang disediakan, perkara paling merisaukan adalah takut mereka tercekik, betul tak?

Namun jangan jadikan ia alasan untuk tidak membenarkan mereka belajar menyuap makanan sendiri. Sebaliknya pastikan si kecil duduk ketika makan, tidak bermain atau merangkak.

Anda juga boleh mengelakkan makanan yang berisiko untuk
menyebabkan anak tercekik
 seperti makanan yang sukar dikunyah – lobak merah, ataupun kacang.

Bayi makan, bermain & menyepahkan makanan

Anak bermain dengan makanan atau makan bersepah merupakan perkembangan normal apabila mereka belajar untuk menyuap makanan sendiri.

Jika keadaan tersebut menyebabkan anda tertekan, tip berikut mungkin boleh membantu:

Pakaikan si manja bib

Potong makanan secara dalam bentuk jejari supaya lebih mudah diambil dan dimakan

Biarkan si manja makan menggunakan tangan

Lapik kertas, plastik atau helaian akhbar di bawah kerusi makan si manja

Jika mempunyai laman yang luas dan rata, berikan bayi makan di luar

Apabila bayi melemparkan makanan ke lantai, jangan memberikan sebarang tindak balas atau mereka akan menganggap anda sedang bermain bersama.

Saranan terbaik adalah untuk mengabaikannya. Anda boleh mengutip makanan yang jatuh dengan tenang atau membiarkan sahaja sehingga selesa sesi makan untuk membersihkannya.

Menggunakan cawan

Sebaik sahaja
bayi mencapai usia 6 bulan,
 mereka bersedia belajar minum daripada cawan.

Namun seperti keadaannya apabila anak makan sendiri, belajar minum menggunakan cawan memerlukan masa dan akan menyebabkan minuman tertumpah serta bersepah.

Berikut antara beberapa petua untuk membantu anak belajar minum menggunakan cawan:

Berikan anak cawan plastik kecil yang mudah digenggam dan dipegang

Biarkan anak bermain dengan cawan agar mereka terbiasa dengannya

Pada awal-awal tempoh anak belajar, bantu dan bimbing mereka dengan memegangkan cawan

Untuk mengelakkan daripada tertumpah, pastikan jumlah air yang diberikan sedikit

Ketika waktu hidangan makan keluarga, anda juga perlu menggunakan cawan bagi memberikan contoh bagaimana untuk melakukannya – bayi biasanya
suka meniru ibu bapa
 mereka

Air minuman yang boleh diberikan hanyalah
air kosong
,
susu ibu
 atau
susu formula bayi.
 Selepas usia setahun, barulah boleh memberikan anak
susu lembu
 penuh krim.

Manakala minuman seperti jus buah, minuman ringan dan susu berperisa tidak disyorkan untuk bayi dan anak kecil. Ini kerana kandungan gulanya tinggi dan meningkatkan risiko untuk
gigi rosak
.

Cara melatih bayi makan sendiri

Berikut beberapa tip untuk mengajar anak makan dengan sendiri:

Tunjukkan contoh teladan

Letakkan anak di kerusi makan mereka berhampiran meja makan untuk membolehkan mereka melihat bagaimana anda makan dan pilihlah hidangan makanan yang sihat.

Biarkan mereka turut serta makan ketika sesi hidangan makan keluarga.

Tetapkan masa makan ketika anak lapar dan tidak terlalu penat

Umumnya, waktu makan ideal adalah sekitar jam 5 petang – kebanyakan anak kecil sudah bersedia untuk hidangan makan malam pada masa itu.

Saiz bersesuaian

Pastikan kutleri, saiz potongan makanan adalah sesuai untuk anak. Jangan meletakkan terlalu banyak makanan di dalam pinggan mereka.

Pilihan makanan

Biarkan anak memilih apa yang mereka mahu makan daripada pilihan yang ada.

Jumlah makanan

Apabila si kecil mula menunjukkan rasa kenyang, usah memaksa.

Lakukan komunikasi

Jangan biarkan si manja hanya fokus kepada makanan semata-mata. Sebaliknya,
ajaklah mereka berbual
 dan melakukan interaksi sosial dengan ahli keluarga yang lain.

Petua utama adalah anda perlu bersabar kerana kemahiran anak makan sendiri ini akan berkembang mengikut tahap kesediaan mereka.


Si Kecil Terlalu Kurus? Ini Petua Tambah Berat Anak Untuk Panduan Mama, BERKESAN!

Pening memikirkan kaedah menambah berat badan anak secara cepat? Tenang, baca selanjutnya untuk mengetahui tip yang boleh anda cuba buat si kecil.

Untuk mendapatkan lebih banyak info tentang Keibubapaan, sila dapatkannya
di sini.

Adakah anak kurang berat badan?

Sebelum mengetahui petua menambah berat badan anak secara cepat, tidak dinafikan sebagai ibu bapa sukar untuk kita menentukan sama ada si kecil
kurang berat badan
 atau tidak.

Jika tahu ketinggian serta berat anak, dan ingin mengetahui sama ada mereka mempunyai berat yang seimbang mengikut umur, ketinggian dan jantina, anda boleh semak menggunakan kalkulator BMI kanak-kanak di bawah ini.

Jika keputusan diperolehi menunjukkan anak kurang berat, berbincanglah dengan
doktor pediatrik
 untuk mencari punca yang menyebabkannya.

Punca anak tidak cukup berat

Anak mungkin tidak mendapat berat badan yang mencukupi kerana:

Tidak cukup makan

Kemahiran dan koordinasi makan kurang atau mengalami
masalah pemakanan

Keperluan tenaga meningkat

Mengalami jangkitan kronik atau berulang

Mempunyai penyakit atau masalah kesihatan

Baca juga:

Menambah berat badan anak secara cepat: Komplikasi kurang berat

Pertambahan berat badan yang lemah boleh mengakibatkan tumbesaran terbantut (
Failure to Thrive
 – FTT).

FTT berlaku apabila berat badan anak tidak bertambah seperti sepatutnya jika dibandingkan dengan kanak-kanak seusia yang lain. Ia boleh menyebabkan pertumbuhan lemah dan
perkembangan mental
 yang lambat.

Tip menambah berat badan anak secara cepat

Dengan melakukan perubahan kecil pada makanan dan snek harian anak, anda boleh meningkatkan
pengambilan kalori
 mereka.

Petua berikut boleh membantu anak menambah berat badan dan menggalakkan pertumbuhan sihat serta seimbang.

Pemilihan makanan & minuman tinggi khasiat dan tenaga

Sediakan pelbagai jenis makanan yang sesuai dengan umur anak untuk 3x hidangan makan utama dan 2-3 hidangan snek setiap hari

Pilih potongan daging tinggi lemak seperti
rib eye, T-bone
 atau daging dikisar, ayam dan ikan berlemak seperti salmon

Gunakan
susu penuh krim
, keju, krim dan yogurt

Pilih minuman berkalori tinggi seperti susu kocak dan
smoothie
 buah yang dibuat dengan susu penuh krim, yogurt atau krim untuk lebih banyak kalori. Anda juga boleh menambah
 mentega kacang
 bergantung kepada resipi

Tunggu sehingga anak selesai makan untuk menawarkan air. Pengambilan air semasa sedang makan boleh menyebabkan perut cepat kenyang

Sediakan makanan berkalori tinggi seperti keju panggang, makaroni dan keju, sup krim, kastard dan puding

Menambah berat badan anak secara cepat #Idea snek berkhasiat tinggi lemak & protein

Sapuan mentega kacang dan bijian dimakan bersama epal atau pisang

Hirisan epal dihidangkan bersama yogurt penuh lemak atau hirisan keju

Kacang dan bijian dihidangkan bersama
buah kering
– pastikan ia dicincang jika diberikan kepada anak di bawah usia 4 tahun bagi elakkan risiko tercekik

Smoothie
 dibuat dengan susu penuh krim, Greek yogurt dan mentega kacang

Bar granola atau mufin

Kerepek tortila atau kraker dengan hummus atau guacamole

Tambah lemak dan minyak dalam makanan

Tambah mentega atau marjerin tidak terhidrogenasi (tidak
mengandungi lemak trans
), minyak sayuran seperti kanola atau minyak zaitun bersama nasi, pasta dan bijirin lain

Tambah mentega kacang atau badam pada roti, kraker dan penkek – pastikan sapuan nipis kerana mentega kacang tebal boleh menjadi bahaya tercekik untuk kanak-kanak di bawah umur 4 tahun

Tambah krim atau krim putar ke dalam susu kocak atau
smoothie

Tambah sos keju buatan sendiri atau keju yang dicincang pada
sayur-sayuran dan buah-buahan

Cipta masa makan santai & teratur

Jangan
paksa anak untuk makan
. Kanak-kanak akan makan apabila berasa lapar. Anda tentukan apa dan di mana anak makan. Manakala anak akan memutuskan bila dan jumlah yang akan dimakan

Benarkan
anak makan sendiri
dan jangan marah jika bersepah. Tetapi pastikan anda menetapkan syarat dan had tingkah laku semasa makan

Makan bersama keluarga

Tetapkan tempoh makan yang tidak terlalu pendek atau lama

Pastikan masa makan tiada gangguan

Perlu ke menambah berat badan anak secara cepat dengan suplemen?

Pengambilan
 suplemen makanan atau vitamin
 memberikan kalori dan nutrien tambahan bagi menyokong penambahan berat badan dan menggalakkan pertumbuhan si kecil.

Vitamin untuk menaikkan berat badan anak
mungkin akan disyorkan pakar pemakanan kanak-kanak bergantung kepada usia si kecil.

Pastikan anak mengambil sebarang hidangan makan terlebih dahulu sebelum diberikan suplemen.

Kesimpulan

Berikan si kecil makanan dan minuman yang berkhasiat, bertenaga tinggi untuk
menggalakkan tumbesaran
 dan membantu anak menambah berat badan.

Jika terdapat sebarang kebimbangan tentang berat badan anak, berundinglah dengan doktor bagi mendapatkan penyelesaian terbaik.


Polio Boleh Jadi Punca LUMPUH, Ambil Tahu Jika Anak Alami Tanda Berikut

Wabak polio pernah menjadi mimpi ngeri di kebanyakan negara. Tetapi apakah penyebab penyakit polio ini? Ikuti perkongsian artikel ini untuk mengetahui lebih lanjut mengenainya.

Untuk mendapatkan lebih banyak info tentang Keibubapaan, sila dapatkannya
di sini.

Virus, penyebab penyakit polio?

Turut dikenali sebagai poliomyelitis, penyakit polio sangat mudah berjangkit dan kanak-kanak merupakan antara mangsa berisiko dijangkiti tanpa sebarang gejala. .

Wabak ini terkenal kerana
menyerang sistem saraf
 dan mengakibatkan kelumpuhan.

Ciri ciri penyakit polio

Seperti dinyatakan pada awal tadi, kebanyakan kanak-kanak dengan polio tidak mempunyai simptom langsung dan keadaan ini dikenali sebagai
inapparent infection
.

Selain itu, terdapat 3 lagi jenis polio, iaitu:

Abortive

Merupakan jangkitan ringan yang tidak berlanjutan. Penyebab penyakit polio ini boleh mengembangkan simptom seperti:

Demam

Kurang selera makan daripada biasa

Perut kembung (loya) dan muntah

Sakit tekak

Berasa tidak sihat (malaise)

Sembelit

Sakit perut

Nonparalytic

Juga merupakan jangkitan ringan dan hanya berlaku untuk tempoh singkat. Gejala bagi jenis ini juga hampir sama dengan
abortive
.

Namun, selepas gejala itu hilang, anak anda mungkin akan mengalami:

Sakit otot leher, badan, lengan dan kaki

Kebas pada leher dan sepanjang tulang belakang

Paralytic

Boleh mengakibatkan simptom teruk dan masalah jangka panjang.

Selain gejala di atas, jenis ini juga boleh mengalami simptom:

Kelemahan seluruh otot

Sembelit teruk

Lumpuh pundi kencing

Lemah pernafasan

Batuk

Suara parau

Kesukaran menelan

Kelumpuhan otot kekal

Air liur meleleh

Kerap bersungut dan kemarahan

Sebahagian kanak-kanak yang mengalami kelumpuhan mendapat kembali kekuatan seiring peredaran masa, malah ada juga yang menjadi normal semula. Malangnya, ada juga yang mati disebabkan wabak polio.

Baca juga:

Memahami penyebab penyakit polio

Selepas mengetahui ciri ciri penyakit polio,
ibu ayah
 perlu memahami bahawa jangkitan ini berpunca daripada polivirus.

Umumnya, terdapat 3 jenis virus ini dan jenis 2 dan 3 telah berjaya dihapuskan. Pun begitu, di beberapa negara, virus jenis 1 masih menjangkiti individu.

Virus yang sangat berjangkit ini boleh memasuki tubuh melalui mulut dan berkembang pada tekak dan usus.

Ia boleh merebak melalui sentuhan dengan najis yang dijangkiti. Selalunya terjadi apabila anak tidak
mencuci tangan
 atau tidak melakukannya dengan betul.

Jangkitan polio juga boleh berlaku daripada pengambilan makanan dan minuman atau perkongsian perkakasan yang mempunyai virus.

Ia dapat disebarkan melalui titisan cecair di udara ketika individu yang dijangkiti
batuk
 atau bersin.

Rawatan & langkah mencegah penyebab penyakit polio

Tiada penawar untuk polio. Apa yang boleh dilakukan adalah untuk merawat gejala bagi meredakan dan mengatasi simptom.

Kes jangkitan ringan biasanya boleh dirawat dengan
pengambilan cecair yang mencukupi
 dan mendapatkan rehat secukupnya.

Jika anak mengalami sakit otot atau lemah badan, mereka akan diberikan ubat untuk merawat kesakitan serta terapi fizikal untuk memastikan otot bergerak.

Sekiranya otot
pernafasan mereka terjejas
, anak mungkin memerlukan bantuan ventilator mekanikal (mesin pernafasan).

Tempoh jangkitan

Anak yang mempunyai simptom polio ringan biasanya akan pulih sepenuhnya dalam tempoh 1-2 minggu. Namun, jika gejalanya lebih teruk mereka boleh menjadi lemah atau lumpuh seumur hidup, sekiranya tidak bernasib baik, maut menanti.

Selepas sembuh, terdapat kemungkinan anak akan mengembangkan ‘sindrom pasca-polio’ selama 30-40 tahun. Lama-kelamaan, mereka akan mengalami kesakitan atau kelemahan
pada sendi
 atau otot serta berasa sangat letih.

Penyebab penyakit polio: Bolehkah dicegah?

Menyedari ciri ciri penyakit polio ini seakan masalah kesihatan biasa, tentunya timbul keresahan di hati, sama ada jangkitan ini boleh dicegah.

Berita baiknya, jangkitan ini boleh dicegah dan cara terbaik untuk melakukannya adalah dengan memastikan anak mendapat
suntikan vaksin
 polio.

Di Malaysia, terdapat Program Imunisasi Kebangsaan, di mana kanak-kanak akan diberikan suntikan vaksin tertentu.

Untuk vaksin polio terdapat 3 dos suntikan yang akan diberikan kepada anak, masing-masing ketika si kecil berusia 2,3 dan 5 bulan.

Manakala apabila anak mencecah usia 1 tahun 6 bulan, suntikan polio yang merupakan dos booster diberikan untuk memberikan perlindungan tambahan bagi melawan jangkitan ini.

Jika anda bimbang
mengenai vaksin
 ini, ketahuilah bahawa Pusat Kawalan dan Pencegahan Penyakit (CDC) menganggap vaksin polio sangat selamat.

Panduan mencegah jangkitan penyebab penyakit polio kepada anak:

Pastikan anak membasuh tangan dengan sabun dan air bersih selepas menggunakan tandas

Mendidik anak untuk sentiasa minum air yang dibotolkan dan memastikan penutup botol tidak rosak atau minuman yang dimasak dengan sempurna

Mengajar anak untuk tidak membeli makanan daripada kedai yang tidak menjaga kebersihan

Pemeriksaan doktor

Anda perlu melakukan pemeriksaan doktor sekiranya:

Anak masih belum mendapat suntikan vaksin polio sepenuhnya

Anak mempunyai kontak rapat dengan individu yang menghidap polio

Anda sekeluarga pernah melancong ke luar negara dan anak mempunyai simptom

Jika anda bimbang dengan
keadaan kesihatan anak,
 cara paling mudah untuk mendapatkan kepastian adalah dengan berjumpa doktor untuk mendapatkan rawatan segera.


Menangani Masalah Remaja Melarikan Diri dari Rumah

Remaja merupakan umur kepada anak muda menghadapi pelbagai jenis masalah, sama ada dengan diri mereka ataupun dengan kehidupan. Situasi yang menyukarkan di sekolah atau di rumah boleh mencetuskan idea untuk melarikan diri dari rumah.

Mengapa Remaja Melarikan Diri dari Rumah?

Terdapat pelbagai sebab yang mendorong remaja untuk melarikan diri, di antaranya:

Daripada remaja sendiri:

Ketagihan (ketagihan siber, permainan video, dan dadah)

Memberontak

Penahanan di rumah oleh ibu bapa

Perancangan untuk melarikan diri oleh teman lelaki

Daripada keluarga dan kawasan persekitaran:

Konflik ibu bapa atau penceraian

Kurang kasih sayang di antara ahli keluarga

Penderaan

Masalah kewangan

Kawasan kediaman bermasalah

Tanda-tanda remaja yang mungkin melarikan diri dari rumah:

Perubahan mood yang luar biasa

Rupa berubah (turun berat badan atau kesihatan diri tidak dijaga)

Kurang keyakinan diri

Kemurungan atau mengasingkan diri

Mengelakkan interaksi dengan orang lain

Gagal dalam keputusan peperiksaan secara tiba-tiba atau selalu ponteng kelas

Mempunyai idea untuk bunuh diri

Menipu dan mencuri

Penyalahgunaan dadah atau alkohol

Menyimpan senjata berbahaya

Bagaimanakah untuk mencegah remaja melarikan diri?

Menjaga hubungan kekeluargaan.
Jangan biarkan hubungan kekeluargaan rosak atau terlalu tegang. Sekiranya terdapat perbalahan, cuba untuk pujuk mereka selepas bergaduh. Pastikan anak anda tahu walaupun apa yang terjadi, anda akan menyayangi mereka tanpa berbelah bahagi.

Jika mereka ingin berkongsi masalah mereka, jadilah pendengar yang baik.
Dengarkan kepada pandangan, perasaan, emosi dan tunjukkan yang anda memahami mereka.

Jadilah rakan sebaya kepada anak anda.
Tanya mereka tentang hari mereka, berbincang tentang masalah keintiman, atau berkongsilah masalah dengan mereka. Dengan itu, anda boleh mengetahui sekiranya terdapat masalah yang dihadapi anak anda dan mengenal pasti risiko untuk dicegah.

Jadilah teladan kepada anak anda.
Ajarkan kemahiran hidup kepada mereka (kemahiran menyelesaikan masalah atau tanggungjawab). Perkara penting yang mereka harus pelajari adalah untuk cuba menyelesaikan masalah; melarikan diri tidak akan menyelesaikan masalah.

Jangan ambil kebebasan mereka.
Berikan ruang kepada anak anda untuk bernafas. Mereka memerlukan ruang dan hak untuk meneroka perkara baru. Terlalu mengawal akan memberikan tekanan kepada anak anda.

Jangan cabar anak anda untuk melarikan diri.
Pada usia tersebut, sebarang pencetus negatif atau perkataan boleh mendorong kepada situasi yang tidak diingini.

Bagaimanakah untuk bertindak balas selepas anak anda melarikan diri?

Meskipun pelbagai usaha yang telah anda lakukan, anak anda mungkin akan melarikan diri. Walaupun begitu, semuanya akan selesai apabila anak anda pulang ke rumah. Sekarang, respon anda adalah penting untuk mengelakkan masalah ini berulang.

Jangan marah atau pukul mereka.
Perbuatan sebegini akan menyakitkan mereka sama ada dari segi mental atau fizikal.

Pastikan mereka tahu yang anda sangat risaukan mereka.

Galakkan mereka untuk memberitahu apa yang terjadi dan mengapa mereka melarikan diri.
Ia adalah penting untuk mengetahui sebab berlakunya kejadian ini untuk masa akan datang. Cuba bersabar, gunakan nada yang lembut dengan menggunakan bahasa yang matang dan menyakinkan.

Jangan tanya terlalu banyak sekiranya mereka enggan berkongsi.
Dalam kes ini, individu yang dipercayai oleh anda dan anak anda mungkin boleh membantu.


Anak Disahkan Moderate Autisme Di Usia 3 tahun, Mummy Ini Kongsi Tip Jaga Anak Istimewa

“Anak Puan ada ciri moderate autism.” Sudah tentu banyak persoalan yang akan bermain di fikiran ibu bapa apabila mendengar perkhabaran ini daripada mulut doktor.
 Antaranya, “Apakah maksud
moderate autism
ini?” “Betul ke apa yang aku dengar, anak aku ada autisme?”

Setiap ibu bapa pasti sukar untuk membayangkan anak yang pada awalnya membesar seperti kanak-kanak normal lain, disahkan mengalami autisme tahap pertengahan ketika usia si anak hampir mencecah 4 tahun.

Inilah yang dialami oleh ibu ini. Bagaimana dia boleh mengenal pasti anak autisme dan membawanya berjumpa doktor?

Ini disebabkan kehebatan naluri insan bergelar ibu!
Ayuh ikuti kisah Puan Siti Nadirah Hafidzin, 34 tahun, yang mesra dipanggil Dira.

Untuk mendapatkan lebih banyak info tentang Keibubapaan, sila dapatkannya
di sini.

Kuatnya naluri seorang ibu

Kehadiran anak kedua, Hasya Nur Dhuha sungguh mengujakan dan menambahkan lagi kemeriahan keluarga kecil Dira.

Hasya dilahirkan secara normal dengan berat 3 kg dan membesar sama seperti bayi lain – meniarap,
merangkak, duduk
, berdiri, bahkan sudah mula berjalan seawal usia 11 bulan setengah. Hasya juga seorang anak yang sangat sihat dan jarang
diserang demam
.

Namun apabila si kecil ini masih tidak bercakap walau sudah menginjak usia setahun lebih, naluri keibuannya tergerak untuk melakukan pemeriksaan kerana merasakan ada sesuatu yang tidak kena.

“
Walaupun Hasya kelihatan normal namun sedikit sebanyak ciri-ciri anak autisme seperti dia agak susah tidur awal
pada waktu malam
 membuatkan saya tak teragak-agak untuk membawanya bertemu pakar
,” jelas Dira yang dipanggil
M
ummy
 oleh anak-anaknya.

Fahami maksud
moderate autism

Hasil pemeriksaan pakar, Hasya yang ketika itu berusia 3 tahun 8 bulan, disahkan mengalami
moderate autism
(tahap pertengahan).

Reda adalah perkataan yang sesuai untuk menggambarkan perasaan Dira apabila menerima perkhabaran anaknya itu
mengalami gangguan spektrum autisme
. Malah sedari usia Hasya 1 tahun 6 bulan, dia sudah mula menerima sekiranya ada sesuatu yang lain pada diri anaknya.

Pengalaman bertugas sebagai wartawan di meja wanita dan banyak menemuramah pakar kanak-kanak serta ahli keluarga yang mempunyai anak dengan gangguan spektrum autisme, sedikit sebanyak membuatkan dia telah bersedia lebih awal untuk menerima apa sahaja ketentuan.
Begitu juga dengan suami, Hafidzul Hilmi Mohd Noor, 33 tahun, anak sulungnya, Hana Nur Dhia, 8 tahun, dan seluruh ahli keluarga lain.

Dira dan suaminya juga banyak mendedahkan si kakak, Hana mengenai maksud
moderate autism
secara perlahan-lahan supaya dia tidak kekok untuk bersama-sama membantu menjaga Hasya. Apa yang harus dibanggakan adalah Hana dapat menerimanya dengan positif.

Ujar Dira, “
Apa yang berlaku bukan satu pengakhiran atau kesedihan yang perlu diratapi tetapi takdir ini adalah satu permulaan baru buat kami sekeluarga. Allah SWT berikan kami Hasya sebagai hadiah tidak bernilai untuk dijaga sebaik mungkin
.

Siti Nadirah Hafidzin (berdiri: dua, kanan) dan suaminya, Hafidzul Hilmi Mohd Noor (kanan) bersama ibu, Fadilah Hashim (berdiri: tiga, kanan) serta dua cahaya mata mereka: Hana Nur Dhia dan Hasya Nur Dhuha.

Maksud
moderate autism

Sebelum memahami apakah maksud
moderate autism,
anda harus ketahui bahawa secara amnya tahap autisme boleh dipecahkan kepada 3 bahagian utama, iaitu:

Tahap 1 – Memerlukan sokongan, dikategorikan sebagai tahap rendah (
mild autism).

Tahap 2 –
Memerlukan sokongan
 yang besar, dikategorikan sebagai tahap pertengahan (
moderate autism
).

Tahap 3 –  Memerlukan sokongan yang sangat besar dan dikategorikan sebagai tahap tinggi (
severe autism
).

Ini maksud
moderate autism
:

Individu yang didiagnosis dengan tahap ini mempunyai masalah lebih ketara dalam komunikasi lisan dan sosial. Mereka juga akan lebih sukar untuk menukar fokus atau beralih dari satu aktiviti ke aktiviti seterusnya.

Kanak-kanak tahap 2 ini cenderung mempunyai minat terhad dan melibatkan tingkah laku berulang, serta boleh menyukarkan mereka untuk berfungsi dalam situasi tertentu.

Kini anda sudah faham maksud
moderate autism,
ayuh kita terus ikuti kisah
Mummy
 ini.

Fahami maksud
moderate autism:
Perlukan kesabaran

Sabar, kunci menjaga kanak-kanak autisme. Dira tidak menafikan ia bukanlah perkara yang mudah. Menjaga anak autisme memerlukan tahap kesabaran yang tinggi terutamanya ketika Hasya susah tidur malam.

“Cabaran terbesar semestinya bagi memastikan Hasya dapat menguruskan kehidupan hariannya seperti kanak-kanak lain, selain kami
suami isteri
 juga perlu memastikan emosi Hasya dalam keadaan baik,”
jelas Dira.

Seperti anak autisme yang lain, Hasya yang kini berusia 5 tahun tidak terkecuali mengalami
masalah pergaulan
 dan agak susah untuk bergaul dengan sesiapa sahaja termasuk
ahli keluarga
.

“Mungkin faktor masih belum boleh bercakap menambahkan lagi kesukaran itu. Jadinya setiap kali kami pulang ke kampung, Hasya lebih banyak menyendiri di dalam bilik ditemani saya, suami atau neneknya,”
jelas
M
ummy
 ini yang
kini
sedang hamil
 6 bulan.

Berbicara mengenai kehamilannya, Dira mengakui pada
awal
 kandungan
, Hasya ada meragam,
tidak mahu tidur
 dan sering mengajak berjalan
menaiki kereta
 setiap pagi. Mungkin kerana si kecil itu dapat merasakan dirinya
bakal mempunyai adik.

Perubahan anak autisme selepas kelas NASOM

Pada awalnya Dira ada menghantar Hasya mengikuti kelas dan
sesi terapi
 di beberapa pusat terapi. Kemudian Hasya diterima masuk ke
The National Autism Society of Malaysia
 (NASOM).

“
Pada mulanya, Hasya
akan menangis
 setiap kali ke kelas namun kini keadaan dia semakin baik dan sangat teruja menghadiri kelas
,”

Tambah
M
ummy
 ini lagi, “
Kini banyak perubahan positif yang ketara dapat dilihat, Hasya semakin dapat memahami setiap arahan diberikan. Dia juga tidak lagi terlalu bergantung kepada saya sahaja. Perubahan yang paling jelas adalah Hasya kini dapat pergi ke kelas dengan perasaan gembira dan tanpa menangis.”

Apabila ditanyakan mengenai harapan buat si kecil ini, Dira memberitahu dia dan suami hanya mahu melihat Hasya
dapat berdikari
 dan mampu menguruskan dirinya sendiri dengan bantuan kakaknya, Hana dan adiknya nanti.

Baca juga:

Maksud
moderate autism:
Terima dengan hati terbuka

Berkongsi tip dengan ibu bapa yang turut mempunyai anak istimewa ini, Dira menyatakan
setiap ibu bapa
 perlu kuat dan reda.

“
Lapangkan dada dan terima sahaja ketentuan ini. Jangan sesekali menidakkan takdir kerana percayalah ini adalah yang terbaik buat kita. Usah menyorokkan anak autisme ini kerana mereka juga ada hak untuk hidup gembira seperti kanak-kanak lain.”

Tambah Dira lagi,
“Paling penting bawalah bertemu pakar bagi membantu perkembangan anak autisme ini supaya mereka dapat membesar dengan cara dan kaedah bersesuaian.”

Dira tidak menafikan terdapat ramai ibu bapa yang seolah-olah tidak dapat menerima ketentuan ini, malah ada yang tidak mahu anaknya
dipanggil autisme.
 Namun bagi dirinya, tiada apa yang perlu disorokkan atau dimalukan kerana mereka adalah hadiah tidak ternilai dalam kehidupan ini.

Sentiasa peka dengan perubahan anak

Berdasarkan pengalamannya sendiri, Dira menasihatkan ibu bapa di luar sana untuk segera
membawa anak berjumpa pakar
 sekiranya menyedari sebarang kelainan yang berlaku. Ini kerana ia adalah jalan terbaik sebelum keadaan bertambah teruk.

“
Janganlah malu atau bersedih kerana yakinlah setiap anak-anak
mempunyai
kelebihan dan keistimewaan tersendiri
 yang tiada pada individu lain,”
ujar Dira mengakhiri temubual.

Semoga perkongsian ini dapat membuka mata anda untuk lebih memahami apakah maksud
moderate autism
 dan gangguan autisme secara amnya.


Ada 4 Kebaikan Minyak Sapi Yang Anda Mungkin Tak Tahu, Tapi Awasi Juga Kesannya!

Minyak sapi biasa digunakan ketika memasak hidangan nasi
seperti nasi minyak
 atau nasi beriani. Namun, tahukah anda apakah sebenarnya jenis minyak ini? Kami terangkan kepada anda berkenaan kandungan utama minyak sapi dan perbezaannya dengan jenis mentega yang lain.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Apa itu minyak sapi?

Minyak sapi atau ghee merupakan
sejenis mentega
 yang telah ditapis (
clarified butter
).

Ia lebih pekat dengan kandungan lemak berbanding mentega biasa.

Ini kerana kandungan air dan
pepejal susunya
 telah dikeluarkan. Ia telah digunakan dalam budaya masyarakat India dan Pakistan selama beribu-ribu tahun.

Ghee ini telah dicipta untuk mengelakkan
mentega daripada menjadi rosak
 semasa cuaca panas.

Memandangkan pepejal susunya telah dikeluarkan, ghee tidak memerlukan kaedah penyejukan untuk mengawetnya dan boleh disimpan pada suhu bilik selama beberapa minggu.

Malah, seperti minyak kelapa, ia mungkin akan menjadi pepejal apabila disimpan pada suhu yang sejuk.

Bagaimana minyak ini dihasilkan?

Ghee dihasilkan dengan cara memanaskan mentega bagi memisahkan bahagian cecair dan pepejal susu daripada lemak.

 Pertama sekali, mentega akan direbus sehingga cecairnya menyejat dan pepejal susu mendap pada bahagian bawah kuali dan bertukar menjadi perang keemasan.

Seterusnya, baki minyak (ghee) dibiarkan sejuk sehingga suam. Ia kemudiannya ditapis sebelum dipindahkan ke dalam balang atau bekas.

Kandungan utama minyak sapi

Bagi satu sudu atau 15 gram ghee, ia mengandungi kandungan nutrisi seperti berikut:

Kalori
: 130

Lemak
: 15 gram

Garam
: 0 mg

Karbohidrat
: 0 g

Gula
: 0 g

Serat
: 0 g

Protein
: 0 g

Oleh sebab kandungan utama minyak sapi atau ghee hampir sepenuhnya terdiri
daripada lemak tulen
, maka ia tidak mengandungi
sebarang karbohidrat
.

Seperti kebanyakan jenis minyak masak, ghee mengandungi hampir 100% lemak.

Satu sudu besar ghee mengandungi 15 gram lemak, dan 9 gram daripadanya adalah lemak tepu.

Baki kandungan lemak dibahagikan antara kira-kira 5 gram lemak tak tepu yang lebih sihat dan kurang daripada 1 gram lemak tak tepu.

Ghee lebih pekat berbanding daripada mentega biasa, oleh itu ia mengandungi lebih banyak kalori dan lebih banyak lemak (termasuk lemak tepu).

Sepertimana jenis lemak yang lain, ghee perlu digunakan hanya sebagai bahan untuk meningkatkan rasa makanan lain dan bukannya sebagai sebahagian besar hidangan.

Apakah perbezaan antara mentega biasa dan juga ghee?

Ghee dan juga mentega mempunyai komposisi nutrisi yang hampir sama.

Namun terdapat beberapa perbezaan yang membezakan antara kedua-dua jenis lemak ini.

Untuk pengetahuan anda, kedua-duanya mengandungi hampir 100% kalori daripada lemak.

Namun, ghee mengandungi kepekatan lemak yang lebih tinggi
berbanding daripada mentega
.

Ia memberikan lebih asid butirik dan lemak tepu rantai pendek (
short-chain saturated fat
) yang lain berbanding mentega.

Selain itu, ghee juga mengandungi kandungan asid linoleik terkonjugasi yang lebih tinggi berbanding mentega.

Asid ini merupakan sejenis lemak tak tepu yang boleh membantu meningkatkan kehilangan lemak dalam badan.

Secara keseluruhannya, perbezaan antara mentega dan juga ghee tidaklah begitu besar.

Walau bagaimanapun, ghee tidak mengandungi laktosa gula susu dan kasein protein susu berbanding mentega.

Bagi mereka yang mempunyai alahan atau sensitif terhadap komponen tenusu ini, minyak ghee ini adalah pilihan yang lebih baik.

Kebaikan dan kelebihan ghee

Walaupun secara asasnya ghee merupakan sejenis lemak atau minyak, namun ia mempunyai beberapa manfaat yang tersendiri.

Antaranya ialah:

#1. Kaya dengan asid linoleik terkonjugasi

Sesetengah kajian menyatakan bahawa, asid linoleik terkonjugasi ini mungkin memberi manfaat terhadap penyakit seperti kolesterol tinggi, kanser dan juga obesiti.

Oleh itu, ia membantu mengurangkan risiko penyakit-penyakit seperti ini.

#2. Berpotensi mengurangkan keradangan usus

Ghee kaya dengan kandungan asid butirik iaitu sejenis asid lemak.

Asid butirik ini boleh membantu mengurangkan keradangan selain meningkatkan tahap kesihatan pencernaan manusia.

#3. Meningkatkan pengambilan vitamin A

Ghee juga boleh membantu anda meningkatkan pengambilan vitamin A. Vitamin A amat penting kerana ia boleh membantu mengekalkan kesihatan kulit, mata, fungsi imun badan dan lain-lain lagi.

#4. Boleh menyokong kesihatan jantung

Ghee juga kaya dengan asid lemak omega-3. Oleh itu, ia boleh membantu mengurangkan keradangan selain memberikan perlindungan daripada penyakit jantung.

Kesan sampingan minyak ini

Bagi mereka yang mempunyai kolesterol tinggi, anda disarankan untuk mengawal pengambilan ghee ini kepada satu atau dua sudu sahaja dalam sehari.

Ini kerana, satu sudu besar ghee mempunyai kandungan kolesterol yang mewakili 13% daripada pengambilan harian yang disarankan.

Selain itu, apabila minyak sapi dipanaskan pada suhu yang tinggi, kolesterolnya mungkin akan teroksida.

Kolesterol yang telah teroksida dikaitkan dengan peningkatan risiko beberapa penyakit, termasuklah penyakit jantung.

Oleh itu, pastikan anda mengehadkan pengambilan harian dan elakkan penggunaan ghee pada suhu yang tinggi.

 Tidak salah untuk menggunakan ghee sekali-sekala, tetapi pengambilannya perlulah dikawal.


Adakah Diabetes Gestasi Menjejaskan Bayi Anda?

Apabila diabetes gestasi anda tidak terkawal, paras gula dalam darah meningkat. Oleh itu, bayi anda juga mempunyai paras gula dalam darah yang tinggi. Ini boleh menyebabkan beberapa kesan pada kesihatan bayi anda. Walau bagaimanapun, jika anda menjaga gula dalam darah anda di bawah kawalan, makan makanan yang sihat, melakukan senaman yang tepat dan mengekalkan berat badan yang seimbang, anda boleh melahirkan bayi yang sihat.

Diabetes gestasi yang tidak dirawat atau kawalan yang lemah boleh mengakibatkan beberapa komplikasi, seperti:

Macrosomia (berat lahir berlebihan)

Berat bayi anda akan lebih tinggi daripada biasa. Apabila anda menghidap penyakit diabetes gestasi, tubuh anda akan menghasilkan insulin untuk menurunkan kadar gula dalam darah. Walaupun insulin tidak melalui plasenta, glukosa tambahan melaluinya. Apabila glukosa dalam darah bayi anda lebih daripada biasa, ia akan disimpan sebagai lemak dan membuat berat badan berlebihan. Bayi yang bertubuh besar mungkin mempunyai risiko yang lebih tinggi untuk menjadi obesiti atau mendapat jenis diabetes 2 di kemudian hari. Mereka juga mungkin cedera semasa kelahiran dan menjadikannya sukar untuk dilahirkan.

Hipoglikemia

Tahap gula dalam darah bayi anda akan terlalu rendah kerana glukosa tambahan boleh melalui plasenta untuk masuk ke aliran darah bayi anda. Pankreas bayi anda perlu menghasilkan lebih banyak insulin untuk mengawal paras gula dalam darah. Ini boleh menyebabkan paras gula dalam darah rendah pada bayi baru lahir semasa lahir. Bayi anda mungkin memerlukan glukosa tambahan atau anda perlu menyusukan bayi anda selepas kelahiran.

Jaundis

Kulit bayi anda dan bahagian putih mata menjadi kuning. Sekiranya dirawat, keadaan ini tidak serius kepada bayi anda dan biasanya hilang. Walau bagaimanapun, bayi anda mungkin perlu diletakkan di bawah lampu khas dan memerlukan banyak susu ibu.

Sindrom Kesukaran Pernafasan (RDS)

Apabila tahap gula dalam darah anda terlalu tinggi, anda mungkin mempunyai peluang yang lebih besar untuk melahirkan bayi awal. Bayi anda mungkin menghadapi beberapa masalah pernafasan dan memerlukan oksigen tambahan atau peralatan lain untuk membantu mengekalkan sistem pernafasan sehingga paru-paru semakin kuat.

Tahap kalsium dan magnesium yang rendah dalam darah bayi

Diabetes gestasi boleh menyebabkan tahap kalsium dan magnesium darah yang rendah. Bayi anda mungkin mempunyai beberapa masalah otot seperti menyentak dan menyempit. Keadaan ini boleh dirawat dengan menyediakan jumlah kalsium dan magnesium yang mencukupi.

Diabetes jenis 2 dalam hidupan kemudiannya

Walaupun diabetes gestasi tidak menyebabkan diabetes pada bayi sebelum lahir, bayi anda mempunyai risiko yang lebih tinggi untuk mendapat jenis diabetes 2 di kemudian hari.

Di atas adalah masalah berpotensi yang mungkin berlaku kepada bayi anda jika anda mengidap diabetes gestasi. Tetapi ingat, hakikat bahawa anda mempunyai diabetes gestasi tidak bermakna bayi anda akan mengalami masalah ini.

Hello Health Group
 tidak menyediakan nasihat perubatan, diagnosis, atau rawatan.


Wanita Yang Hamil Dalam Usia Lewat Berisiko Hidap Kanser Ovari, Ini Sebabnya!

Kanser ovari wanita adalah yang paling banyak membawa maut berbanding kanser lain yang menyerang sistem reproduktif orang perempuan.

Ini kerana kanser ovari wanita hanya menunjukkan simptom yang sangat sedikit sehingga ia mula merebak menjadi teruk.

Selain itu, ia juga adalah kerana
kekurangan ketepatan dalam ujian
 yang dilakukan terhadap wanita. Salah satu faktor risiko adalah bergantung kepada sejarah kehamilan wanita berkenaan.

Sejarah kehamilan mempengaruhi risiko kanser ovari wanita

Banyak kajian menunjukkan bahawa wanita yang tidak mempunyai anak atau
melahirkan anak pada usia lewat
 lebih berisiko menghidapi kanser ovari, walaupun kadar peratusannya agak kecil.

Wanita yang pernah mengandung dan melahirkan anak sebelum usia 26 tahun pula kurang berisiko menghidapinya.

Oleh sebab itu, mereka yang hamil pada tempoh penuh selepas usia 35 tahun atau wanita yang tidak pernah langsung hamil akan mempunyai risiko menghidapi kanser ovari yang lebih tinggi.

Hipotesisnya, semakin banyak wanita terdedah kepada estrogen dalam hidupnya, lebih tinggi risiko menghidap kanser ovari.

 Kehamilan boleh dianggap sebagai pelindung kerana tempoh ini akan memberi wanita rehat daripada
proses ovulasi
atau pendedahan kepada estrogen.

Risiko ini juga akan berkurang lagi jika wanita
menyusukan anak dengan susu badan.

Hipotesis yang lain pula adalah apabila wanita berovulasi, penyebaran corpus luteum

(sista berasal daripada telur yang dibuang) boleh menyebabkan mutasi genetik lalu mengakibatkan kanser ini.

Faktor risiko lain barah ovari

Barah ovari boleh terjadi akibat banyak faktor.

Pertama sekali, wanita yang menopaus selepas usia 50 tahun (dan yang terdedah lebih lama kepada estrogen) serta wanita yang berusia lebih daripada 63 tahun berisiko menghidapi kanser jenis ini.

Selain itu,
wanita obesiti (BMI melebihi 30)
 juga berisiko tinggi kerana tisu adipose (lemak) boleh bertukar kepada estrogen yang berlebihan dalam badan.

Risiko kanser akan menurun jika wanita mengambil pil perancang dalam tempoh 3 hingga 6 bulan (progestin sahaja).

Akhir sekali, genetik juga memainkan peranan penting dalam kanser ovari (kemungkinan boleh datang daripada kedua-dua belah ibu dan bapa).

Sejarah keluarga yang mempunyai kanser payudara atau kanser kolorektal juga menjadi faktor peningkatan risiko kanser ovari kerana mutasi beberapa gen yang spesifik adalah punca utama kesemua jenis kanser.

Jika anda mempunyai kebimbangan terhadap risiko anda menghidapi kanser ovari, segera berjumpa doktor.


Tip Kira Waktu Subur

Jika anda sedang merancang untuk hamil, ketahui dan kira waktu subur anda memandangkan ia boleh meningkatkan peluang anda untuk hamil. Berikut ada beberapa tip untuk mengira waktu subur.

Ambil tahu kitaran menstrual anda

Dengan mengetahui bila haid anda bermula dan berakhir boleh membantu anda untuk mengetahui waktu ovulasi. Walaupun kitaran menstrual adalah berbeza untuk setiap wanita, namun ovulasi selalunya berlaku sekitar hari ke-10 hingga 16 sebelum haid anda yang seterusnya.

Lihat tanda-tanda ‘spotting’

Semakin hampir anda dengan waktu subur, anda akan lihat tompokan kecil berwarna pink atau coklat kira-kira seminggu selepas haid anda. Hormon yang membuatkan tubuh anda melalui ovulasi atau subur inilah yang menyebabkan spotting. Bagaimanapun, bukan semua wanita mengalami tanda ini, jadi anda juga mungkin tidak mengalaminya. Namun, jika anda melihat tompokan keluar pada faraj anda, bermakna jendela subur anda sedang terbuka.

Dapatkan bantuan daripada kalkulator ovulasi

Kalkulator atau pengiraan ovulasi memberikan anda maklumat tentang bagaimana kitaran anda berjalan dan bila kemungkinan anda mengalami ovulasi. Bagi mengira tempoh ovulasi anda, hanya masukkan hari pertama haid bagi menstrual anda yang terdahulu dan purata panjang kitaran menstrual anda.

Periksa serviks anda

Semakin dekat anda dengan waktu subur, serviks anda akan rasa berbeza dari hari ke hari. Mendekati waktu subur, serviks akan menjadi lembut, tinggi, terbuka, dan basah. Anda boleh periksa serviks dengan cara memasukkan jari tengah anda ke dalam faraj. Pastikan jari anda bersih sebelum melakukannya. Jika anda kerap periksa serviks, anda akan tahu perbezaannya dengan ketika waktu subur.

Lihat jika ada sakit belakang atau perut

Rata-ratanya, satu perlima wanita boleh mengenali bila waktu ovulasi mereka. Namun, ia adalah berbeza bagi setiap individu. Petanda paling biasa yang dialami oleh kebanyakan wanita ialah sakit ringan pada bahagian perut, atau sakit sedikit pada bahagian belakang badan. Jika anda mengalaminya, anda dinasihatkan untuk menanda di kalendar kerana ia boleh membantu anda mengesan corak kitaran bulanan anda.

Periksa mukus serviks

Semasa kitaran anda, mukus serviks akan berubah. Anda mempunyai peluang tinggi untuk hamil jika mukus anda jernih, meregang, dan licin. Ia kelihatan seperti bentuk putih telur mentah. Perhatikan mukus serviks anda semasa bulan haid dan kenal pastinya kerana ia membantu anda untuk mengetahui bila waktu subur terbaik anda.

Catat suhu asas badan anda

Semasa ovulasi, suhu asas badan anda (suhu selepas sekurang-kurangnya tiga jam mendapat tidur lena) akan sedikit meningkat. Termometer diperlukan untuk memastikan anda mengesan suhu yang betul.

Gunakan kit penguji ovulasi

Kit ovulasi membantu anda untuk mengesan hormon yang dilepaskan betul-betul sebelum ovulasi anda untuk menunjukkan hari paling subur dalam kitaran tersebut.


Lelaki Jangan Risau, Kanser Testis Tahap Akhir Boleh Sembuh! Ini Cara Rawatannya

Tatkala Adi sedang sibuk
 membuat pemeriksaan rutin kemaluan
, mukanya berubah apabila terdapat ketulan pada testis di sebelah kiri.

Meskipun pelbagai jenis masalah kesihatan yang boleh dikaitkan dengan penemuan tersebut, namun kanser merupakan diagnosis pertama yang hinggap di fikirannya.

Mana tidaknya, abang dan ayah Adi pernah didiagnosis dengan
masalah kanser testis (kanser buah zakar)
 dan aturan biologi menetapkan Adi mempunyai risiko yang tinggi untuk mengalami barah tersebut.

Simptom lain yang boleh dialami oleh penghidap kanser testis adalah:

Sakit pada abdomen bawah atau testis.

Testis bengkak.

Rasa tidak selesa pada testis.

Walau bagaimanapun, Adi tidak perlu risau.

Secara amnya,
kadar kemandirian (survival) bagi pesakit kanser testis
 dalam tempoh masa 5 tahun adalah 95%.

Ini bermakna dalam kalangan 100 lelaki yang didiagnosis, 95 berupaya untuk hidup sekurang-kurangnya 5 tahun selepas didiagnosis.

Diagnosis pada peringkat awal boleh meningkatkan potensi kesembuhan (prognosis) kanser buah zakar. Lebih-lebih lagi kita mempunyai rawatan canggih seperti terapi kemo.

Namun, jika anda didiagnosis lewat pun, prognosis bagi masalah kesihatan ini masih lagi memberangsangkan.

Mereka yang menghidap kanser testis tahap 4 (kini dikelaskan sebagai kanser tahap 3C) mempunyai kadar kemandirian setinggi 80%.

Antara faktor yang menyumbang kepada kelebihan tersebut adalah
keupayaan rawatan terapi kemo mempengaruhi prognosis
.

Kanser testis sensitif terhadap rawatan kemoterapi

Percaya atau tidak, penghidap kanser testis yang telah mengalami metastasis (penyebaran sel kanser ke organ lain seperti otak dan peparu) mempunyai prognosis yang baik jika dibandingkan dengan kanser lain pada tahap yang sama.

Kunci kepada kejayaan merawat kanser tersebut terletak pada tahap kesensitifan sel tunjang
(stem cell)
 kanser testis terhadap rawatan terapi kemo.

Jika dibandingkan dengan sel kanser daripada barah lain,
 sel barah testis jauh lebih sensitif
 kepada rawatan kemo.

Seperti yang pembaca sedia maklum, kanser merupakan satu keadaan kesihatan yang diakibatkan oleh keupayaan sel untuk membahagi di luar kawalan.

Sebahagian kecil sel yang menerajui pembahagian tersebut merupakan sel tunjang yang mempunyai potensi untuk membentuk ketumbuhan baharu.

Pada kebanyakan kanser, sel tunjang tersebut sangat rintang dengan terapi rawatan.

Walaupun
rawatan kemoterapi dan radio
 boleh membasmi lebihan sel kanser, namun sel tunjang berupaya untuk hidup dan menyebabkan ketumbuhan semula kanser.

Ia bagaikan satu bentuk mekanisme pertahanan bagi sel kanser.

Walau bagaimanapun, sel tunjang yang terdapat dalam kanser testis lebih sensitif kepada terapi kemo.

Mereka yang menjalani rawatan, secara amnya, mempunyai peluang yang lebih tinggi untuk mencapai kesembuhan total.

Penyakit orang muda, kanser buah zakar tidak sepatutnya diabaikan

Berbeza dengan kebanyakan kanser yang lain, kanser testis kebiasaannya didiagnosis dalam kalangan orang muda (18 hingga 40 tahun).

Kajian yang dijalankan di Universiti Cornell pada tahun 2017 menunjukkan
 proses patologi bagi kanser testis sudahpun berjalan sejak bayi
 di dalam kandungan lagi.

Namun, ia kekal dorman selama 18 hingga 35 tahun sebelum penghidap mengalami simptom dan didiagnosis dengan masalah tersebut.

Penggunaan tikus makmal yang berupaya untuk menghasilkan kanser testis seperti manusia menunjukkan sel germa bagi organ testis berisiko untuk bertukar menjadi kanser dalam tempoh masa tertentu sahaja.

Apabila seseorang itu meningkat dewasa, sel tersebut menjadi lebih rintang terhadap perubahan kanser dan kebarangkalian untuk didiagnosis menjadi semakin rendah.

Perkara ini dibuktikan melalui kajian tersebut apabila dua jenis sel germa digunakan bagi melihat
tindak balas sel terhadap faktor risiko genetik kanser testis
.

Apabila sel germa embrionik didedahkan kepada faktor risiko kanser, ia berupaya untuk berubah menjadi sel malignan.

Walau bagaimanapun, apabila sel germa dewasa didedahkan kepada faktor yang sama, sel tersebut tidak berubah menjadi ketumbuhan sebaliknya mengalami kematian.

Aplikasi rawatan kemoterapi terhadap kanser

Terapi kemo tidak eksklusif kepada kanser testis semata-mata.

Ia merupakan kaedah perubatan yang boleh digunakan secara meluas untuk merawat pelbagai jenis masalah kesihatan terutamanya kanser.

Dapatan berkenaan dengan punca di sebalik kerintangan sel germa dewasa terhadap pengisyaratan kanser masih lagi tidak jelas.

Namun, jika aplikasinya boleh difahami melalui kajian saintifik, kita boleh tahu dengan lebih mendalami berkaitan dengan karakter sel tunjang yang menyebabkan ia lebih sensitif kepada terapi kemo.

Sifat tersebut boleh dikaji pada sel tumor pada kanser yang lain bagi meningkatkan keberkesanan dan pemahaman berkenaan dengan faktor kesembuhan kanser.

Konklusi

Rawatan kemoterapi boleh digunakan bagi merawat kanser testis walaupun anda didiagnosis pada tahap lewat sekalipun.

Ia berikutan sel tunjang kanser testis sensitif dengan rawatan tersebut berbanding dengan kanser lain.

Sekiranya anda
mengalami simptom kanser testis
, buat pemeriksaan di fasiliti kesihatan berhampiran sekarang.

Pengesanan awal boleh meningkatkan potensi kesembuhan kanser di samping mengurangkan risiko komplikasi.


Benjolan Pada Testis Mungkin Petanda Sista Epididimis? Lelaki, Jangan Buat Tak Tahu Ya!

Mungkin masih ramai individu terutamanya lelaki di luar sana yang belum tahu apa itu sista epididimis atau lebih dikenali sebagai spermatokel.

Sesuai dengan namanya, ia adalah antara masalah berbahaya berkaitan dengan
testis dan sperma kaum Adam
.

Jika dibiarkan, akan berlaku pelbagai komplikasi kesihatan yang membimbangkan seperti
hernia atau tumor
.

Justeru marilah kita sama-sama ikuti artikel ini untuk tahu tentangnya dengan lebih mendalam lagi!

Apa itu sista epididimis?

Sebelum pergi dengan lebih lanjut, adalah wajar untuk kita berkenalan dengan definisi penyakit ini terlebih dahulu.

Untuk pengetahuan anda, sista epididimis atau spermatokel ini adalah satu keadaan di mana epididimis (tiub bergelung di bahagian belakang yang menyimpan dan membawa sperma) mempunyai sista berisi cecair.

Ia akan mengakibatkan
munculnya benjolan pada testis
 yang mungkin tidak akan mendatangkan rasa sakit.

Kondisi ini juga boleh berlaku kepada semua peringkat umur lelaki
namun tidak menyebabkan ketidaksuburan
.

Pun begitu, ia tidak bermakna anda hanya perlu membiarkannya sahaja tanpa berjumpa doktor untuk pemeriksaan dan rawatan lanjutan ya?

Sekiranya anda khuatir diri menghidapi spermatokel, sila perhatikan simptom-simptom di bawah ini:

Benjolan sebesar kacang tanah pada testis

Rasa sakit pada skrotum

Rasa senak pada skrotum

Skrotum berubah warna menjadi kemerahan

Bahagian bawah zakar terasa tertekan

Epididimis menjadi lembut atau bengkak

Testis menjadi lembut, bengkak atau mengeras

Sakit di bahagian pangkal paha, punggung dan perut

Jika ada salah satu atau kesemua simptom di atas ini pada anda, jangan bertangguh atau berlengah untuk berjumpa doktor segera ya!

Apa punca sista epididimis?

Sehingga kini, punca spermatokel ini masih tidak dapat dipastikan sepenuhnya.

Pun begitu, ramai pakar menyatakan bahawa ia mungkin disebabkan oleh penyumbatan pada epididimis ekoran
cecair dan sperma tidak dapat dikeluarkan
.

Selain itu, ia mungkin didasari oleh faktor risiko lain iaitu lelaki tersebut berusia dalam lingkungan 20 ke 50 tahun.

Kajian mengatakan bahawa 3 daripada 10 lelaki berisiko akan menghidapi sista epididimis sekali seumur hidup.

Apa yang perlu dibuat jika terkena penyakit ini?

Sesuai dengan saranan artikel ini, kaum Adam tidak boleh sesekali membiarkan spermatokel begitu sahaja dengan harapan ia akan sembuh dengan sendiri.

Meskipun kita semua sudah sedia maklum bahawa ia adalah satu keadaan kesihatan yang ringan, biasa dan tidak berbahaya, namun anda masih perlu berjumpa doktor.

Ini bertujuan untuk mendapatkan diagnosis untuk mengelakkan ia menimbulkan masalah skrotum yang lebih serius seperti
 tumor atau hernia
.

Cara pakar mendiagnosis penyakit ini adalah dengan memeriksa bahagian belakang testis untuk melihat dan menentukan sama ada terdapat benjolan yang menghalang cahaya atau tidak.

Sekiranya cahaya itu terbias ke sisi yang lain, ini mungkin membuktikan bahawa benjolan yang terdapat pada testis anda itu benar-benar mempunyai sista ekoran sifatnya yang menghalang cahaya.

Selain itu, pemeriksaan ultrabunyi juga boleh dilakukan – lebih cepat dan tepat untuk menentukan sama ada
benjolan itu adalah sista atau sesuatu yang lebih serius
.

Selepas itu, anda mungkin akan dirujuk kepada pakar urologi untuk pemantauan sista terbabit.

Apa kaedah rawatan spermatokel yang utama?

Ya, mungkin benar kondisi ini tidak begitu berbahaya namun ia tidak wajar dibiarkan ekoran risiko komplikasi lain.

Sekiranya ia tidak menyebabkan kesakitan atau ketidakselesaan yang akut, maka rawatan mungkin akan ditangguh terlebih dahulu.

Ini kerana sista epididimis atau spermatokel mungkin akan surut sendiri ekoran tubuh badan menyerap cecair secara semula jadi.

Pun begitu, doktor mungkin akan segera menyarankan anda melakukan rawatan lanjutan untuk mengelakkan masalah lain timbul.

Justeru kaedah pembedahan adalah yang terbaik untuk meminimumkan risiko ketidaksuburan lelaki ekoran
kemampuan sperma untuk bergerak daripada testis ke zakar terbantut
.

Sebelum prosedur dijalankan,
anda akan diberikan anestitik am (ubat bius)
bagi membuat anda tertidur sepanjang pembedahan dijalankan.

Ataupun anda juga mungkin diberi anestitik tulang belakang yakni pembedahan dilakukan secara separa sedar sepanjang prosedur ini.

Pakar bedah kemudiannya akan membuat hirisan di skrotum untuk membuang atau memisahkan sista dari epididimis dan testis.

Kemudiannya, skrotum akan dijahit dan antibiotik diberikan agar anda terlindung daripada sebarang jangkitan.

Ia bukan masalah yang ringan ya wahai lelaki!

Kesimpulannya, lelaki perlu tahu bahawa ia bukanlah satu masalah yang wajar dipandang remeh.

Selepas melakukan prosedur pembedahan pembuangan sista ini, testis mungkin akan bengkak dan lebam selama beberapa hari.

Ada kemungkinan spermatokel ini untuk muncul semula tetapi risikonya adalah lebih kecil berbanding dengan kaedah rawatan lain.

Disebabkan itu, adalah penting untuk anda berkonsultasi dengan doktor sebelum dan selepas prosedur ini dijalankan agar anda dapat membuat pilihan yang terbaik.

Sekiranya anda mempunyai sebarang persoalan mengenainya, sila berhubung dengan doktor berdekatan anda ya!


Anda Pasti Tak Mahu Terlepas 7 Manfaat Saffron, Lagi-lagi Untuk Yang Berkahwin!

Saffron banyak digunakan dalam masakan Timur Tengah dan juga Asia Tengah. Walaupun sering digunakan sebagai bahan masakan, terdapat banyak kebaikan saffron yang mungkin kita belum pernah tahu. Ini tujuh kebaikan minum air saffron yang ramai tidak sangka!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Apa itu saffron?

Saffron merupakan sejenis rempah yang dihasilkan daripada stigma sejenis bunga yang bernama
Crocus sativus
.

Bunga ini banyak terdapat di sekitar Asia Tengah dan ia telah ditanam sejak ribuan tahun dahulu.

Ia banyak digunakan dalam masakan, perubatan,
sebagai bahan pewarna
 dan
juga perasa
.

 Stigma bunga saffron ini dikeringkan terlebih dahulu sebelum dipasarkan. Biasanya, ia berwarna merah tua dan akan mengeluarkan warna kuning pekat apabila direndam di dalam air.

 Ia menjadi antara bahan yang mesti ada dalam masakan masyarakat di sekitar Timur Tengah dan juga Asia Tengah.

Rempah ini
 juga dianggap sebagai antara jenis rempah yang paling mahal di dunia.

Harganya yang mahal ini disebabkan oleh proses untuk mendapatkannya yang agak sukar. Ini kerana kesemua kerja-kerja menuai stigma bunga saffron ini hanya dilakukan dengan tangan secara manual.

Tidak hairanlah jika harga bagi setengah kilo rempah ini boleh mencecah antara USD500-USD5,000, bergantung kepada kualiti saffron itu sendiri.

7 kebaikan saffron yang ramai tidak tahu

Terdapat beberapa kebaikan saffron yang telah dikaji dan diakui. Antara kebaikan rempah ini ialah:

#1. Kebaikan minum air saffron:
Sebagai antioksidan

Saffron mengandungi pelbagai sebatian tumbuhan yang
bertindak sebagai antioksidan
. Antara sebatian tersebut ialah seperti crocin, crocetin, safranal dan kaempferol.

Crocin dan crocetin dikatakan mempunyai sifat antidepresan dan melindungi sel otak daripada kerosakan progresif.

#2. Berpotensi memperbaiki mood

Dalam satu analisis ke atas lima kajian, suplemen saffron dilihat jauh lebih berkesan daripada plasebo dalam merawat gejala kemurungan ringan hinggalah ke tahap sederhana.

Selain itu, ada juga kajian yang mendapati bahawa pengambilan 30 miligram saffron setiap hari mempunyai kesan yang sama seperti ubat-ubatan bagi
rawatan depresi
.

Walau bagaimanapun, lebih banyak kajian diperlukan sebelum saffron ini boleh dicadangkan sebagai rawatan dalam
merawat depresi
.

#3. Kebaikan saffron: Mempunyai sifat untuk melawan kanser

Saffron diketahui mempunyai
kandungan antioksidan
 yang tinggi.
Antioksidan
 ini boleh membantu meneutralkan radikal bebas berbahaya yang menjadi salah satu
punca berlakunya kanser
.

Dalam kajian makmal, saffron dan sebatiannya dilihat telah membunuh atau merencatkan pertumbuhan sel kanser kolon secara selektif, tanpa membahayakan sel sihat yang lain.

Kesan ini juga dapat dilihat pada sel-sel kanser lain seperti sel kanser kulit, prostat, serviks, paru-paru dan payudara.

Namun, masih banyak kajian lanjutan diperlukan memandangkan kajian ini masih lagi kurang dijalankan ke atas manusia.

#4. Boleh membantu mengurangkan simptom PMS

Ada kajian yang menunjukkan bahawa saffron mungkin boleh membantu
sindrom pra haid (PMS) wanita
.

Dalam kalangan wanita berumur 20 hingga 45 tahun, pengambilan 30 miligram saffron setiap hari lebih berkesan berbanding plasebo dalam
merawat sindrom PMS
 seperti sakit kepala, mudah marah dan rasa mengidam.

#5. Membantu mengurangkan selera makan dan menurunkan berat badan

Berdasarkan kajian yang telah dijalankan, antara kebaikan saffron ialah ia boleh membantu mengurangkan pengambilan snek dengan cara menyekat selera makan.

Dalam satu kajian yang telah dijalankan selama lapan minggu, pengambilan suplemen saffron membantu mengurangkan selera makan,
indeks jisim tubuh
, lilitan pinggang, dan jumlah jisim lemak.

Ada teori yang menyatakan bahawa saffron meningkatkan mood anda, sekali gus mengurangkan keinginan anda untuk mengambil snek.

#6. Boleh bertindak sebagai bahan afrodisiak

Apa itu afrodisiak? Afrodisiak merupakan bahan-bahan yang boleh membantu merangsang keinginan seksual seseorang individu.

Kajian telah menunjukkan bahawa saffron mungkin mempunyai sifat afrodisiak, terutamanya dalam kalangan mereka yang mengambil ubat antidepresan.

Selain itu, analisis enam kajian menunjukkan bahawa pengambilan saffron boleh
meningkatkan fungsi ereksi
, libido, dan kepuasan keseluruhan secara signifikan.

#7. Kebaikan saffron: Boleh memperbaiki memori pesakit Alzheimer

Antara kebaikan saffron yang kurang diketahui ramai ialah manfaatnya dalam memperbaiki fungsi otak.

Kandungan antioksidan yang terdapat pada saffron berpotensi memperbaiki fungsi kognitif dan memori pesakit yang
menghidap Alzheimer
.

Bagaimana untuk membuat teh saffron?

Anda kini sudah tahu kebaikan minum air saffron. Tetapi, adakah anda tahu cara untuk menyediakan teh saffron?

Caranya amatlah mudah. Anda hanya perlu merendam helaian saffron ke dalam air panas.

Tuangkan sedikit air panas ke dalam cawan yang mengandungi sekitar lima helai saffron dan rendamkannya selama lima minit.

Dalam masa yang sama, masak secawan air di atas dapur dan masukkan air rendaman saffron tadi ke dalam air mendidih.
Didihkan di atas dapur selama lima minit lagi.

Apabila air telah masak, tunggu ia sejuk sedikit dan tambahkan madu atau perahan limau mengikut kesukaan anda.

Selamat mencuba!


Rasa Nak Muntah Lepas Makan? Ikut 11 Tip Mudah Ini Untuk Hilangkan Loya!

Loya atau mual merupakan sensasi yang tidak menyenangkan dan menyelesakan dalam perut (perut tidak selesa), apatah lagi jika diikuti dengan rasa hendak muntah. Rasa loya dan muntah selalunya datang sekali. Jika anda kerap rasa loya, pasti anda ingin tahu cara hilangkan loya, bukan?

Jom teruskan pembacaan anda.

Untuk mendapatkan lebih banyak info tentang Sistem Penghadaman, sila dapatkannya
di sini.

Apa anda perlu buat jika rasa loya dan muntah?

Buat pengetahuan anda, loya bukanlah sejenis penyakit, malah bukan juga gejala yang tidak spesifik.

Terdapat beberapa kemungkinan penyebab loya, termasuklah:

Penyakit bergerak

Jangkitan perut

Migrain

Bau tertentu

Keracunan makanan

Penyakit pinggang

Kesakitan yang amat kuat

Awal kehamilan

Masalah penghadaman

Virus tertentu

Toksin kimia

Tekanan emosi (ketakutan)

Jika mengalami loya dan ingin muntah, tidak kiralah berapa usia anda ataupun puncanya, anda perlu melakukan perkara seperti di bawah:

Minum banyak air kosong

Elakkan makan makanan pejal sehinggalah episod muntah anda berakhir

Ambil ubat penghidratan oral seperti Pedialyte jika muntah dan
cirit-birit
 lebih daripada 24 jam

Wanita hamil yang mengalami mabuk kehamilan boleh makan biskut kraker sebelum tidur atau makan snek berprotein tinggi seperti daging tanpa lemak atau keju sebelum masuk tidur

Muntah yang berkait dengan
rawatan kanser
 boleh dirawat dengan jenis terapi ubat lain. Anda perlu mendapatkan nasihat daripada doktor sebelum melakukan sebarang rawatan

Bila anda perlu berjumpa doktor?

Mengapa saya rasa loya selepas makan?

Punca lazim ialah alahan, stres dan kehamilan.

Jika rasa loya melebihi 2 hari dan tidak sembuh-sembuh, jumpa doktor secepat mungkin.

Untuk mengurangkan rasa loya, cuba minum air sejuk dan banyakkan berehat.

Anda perlu mendapatkan penjagaan segera atau bilik kecemasan jika:

Loya dan muntah disertai dengan sakit-sakit atau sakit kepala yang teruk, terutama jika anda tidak pernah mengalami sakit kepala sebegitu sebelum ini

Anda tidak boleh makan atau minum selama 12 jam atau anak anda tidak boleh menyimpan cecair selama lapan jam

Anda mempunyai tanda-tanda atau
simptom dehidrasi
– terlalu dahaga, mulut kering, kerap kencing, air kencing berwarna gelap dan lemah, pening kepala atau pitam semasa berdiri

Muntah anda mengandungi darah,
 menyerupai serbuk kopi atau berwarna hijau

Apakah cara hilangkan loya yang terbaik?

Ingatlah tip mudah di bawah untuk cara hilangkan loya:

Asingkan makanan besar kepada bahagian kecil

Makan perlahan-lahan

Elakkan makanan yang sukar dihadam

Elakkan makanan panas atau suam jika anda berasa loya dengan baunya

Naikkan kepala anda kira-kira 12 inci di atas kaki selepas makan

Minum air selepas makan berbanding minum semasa sedang makan


5 Punca Kulit Muka Anda Sering Mengelupas, Bukan Sebab Kering Sahaja!

Ramai yang menyangka masalah kulit muka mengelupas adalah angkara organ terbesar ini
terlalu kering dan tidak lembap
. Ya, prasangka itu mungkin tepat namun ada banyak lagi punca lain yang boleh menjadi faktor risikonya. Jom terus baca artikel untuk tahu!

Untuk mendapatkan lebih banyak informasi tentang Kesihatan Kulit, anda boleh klik
di sini
.

Apa maksud dan kesan kulit muka mengelupas?

Untuk pengetahuan anda semua,
pengelupasan kulit itu
 merupakan masalah umum yang mungkin boleh terjadi di mana-mana bahagian kulit tubuh badan termasuk juga pada wajah individu.

Khususnya pada wajah, masalah ini akan menyebabkan kulit anda seakan terkopek atau tertanggal daripada kawasan yang terkesan sekali gus mengakibatkan penampilan diri turut terjejas.

Dalam pada itu, kondisi yang juga disebut
facial skin peeling
ini boleh mendatangkan kesan buruk lain seperti kemerahan, kegatalan, kesakitan dan keradangan yang wajar dirujuk kepada pakar.

Sekiranya ini hanya dibiarkan tanpa rawatan lanjutan, tahap
kecantikan, keselesaan dan keyakinan
 diri individu itu sudah pasti akan menurun lantas membawa kepada implikasi kesihatan lain.

Persoalannya, apa punca kulit mengelupas di muka yang sebenar? Kekeringan adalah faktor risiko utama?

Apa pula punca masalah kulit muka mengelupas?

Menurut
Cleveland Clinic
, kondisi kulit mengelupas di muka ditandai dengan gejala di mana wajah
terasa kering dan terlihat merah
 yang akhirnya akan membawa kegatalan dan kesakitan.

Sebenarnya, wujud beberapa punca utama masalah kulit ini berlaku dan berulang seperti di bawah:

#1. Kekeringan pada kulit wajah

Pertama dan paling utama,
kulit wajah yang terlalu kering
 itu tentu sahaja tidak bagus untuk muka.

Alasannya, kekeringan pada kulit boleh mengakibatkan sel-sel tidak mampu melekat di antara satu sama lain lantas menyebabkan ia mengelupas daripada jaringan kulit asal masing-masing.

Kurangnya kelembapan dan kekeringan pada wajah ini biasa didalangi oleh beberapa hal termasuk iklim atau cuaca terlalu sejuk terutama jika anda sering berada di kawasan
bercuaca sejuk dan berhawa dingin
.

#2. Penggunaan produk tidak ideal

Kedua, penggunaan produk kulit seperti ubat, krim, losyen, minyak atau lain-lain yang tidak sesuai lebih-lebih lagi bagi muka berjerawat turut boleh memicu masalah kulit wajah anda mengelupas.

Ini kerana banyak
 produk kulit itu mengandungi
 bahan tidak sesuai termasuk asid salisilik, benzoil peroksida, sulfonamida serta macam-macam lagi terutama buat pemilik kulit jenis sensitif.

#3. Pendedahan kepada sinar matahari

Ketiga, kulit wajah juga boleh mengelupas angkara selar matahari (
sunburn
 atau
sunspots
). Akibat daripada p
endedahan sinar matahari
 yang berlebihan, ia akan membunuh sel-sel kulit asli.

Selepas sel kulit asli itu mati, ia akan digantikan dengan sel kulit yang baharu. Maka, pengelupasan kulit wajah bakal berlangsung secara semula jadi dan ini adalah suatu proses yang normal.

Baca lagi artikel berkaitan:

Kulit Sebelah Cerah, Sebelah Gelap? Cuba 7 Petua Cepat Hilangkan Sunburn!

WOW! Pakaian Pun Ada Perlindungan Matahari? Boleh Pakai Masa Keluar Rumah!

Penjagaan Kulit Yang Sihat Tidak Lengkap Tanpa Sabun Mandi, Pelembap Kulit Dan Pelindung Matahari Yang Tepat, Ini Sebabnya!

Punca kulit wajah mengelupas #4. Hipotiroidisme

Hipotiroidisme merupakan kondisi di mana kelenjar tiroid anda hilang upaya untuk menghasilkan hormon tiroid yang cukup sekali gus akan menjejaskan proses metabolisme tubuh badan.

Menurut
American Academy of Dermatology
, salah satu simptom kondisi ini adalah kulit individu akan mula mengering lalu mengelupas angkara ketiadaan hormon tiroid yang sangat penting bagi proses
pembentukan dan penggantian sel kulit
 baharu.

#5. Pelbagai masalah kulit yang lain

Beberapa keadaan kesihatan kulit
 di bawah ini turut boleh menjadi punca kulit wajah mengelupas:

Ekzema
– Kondisi ini akan menyebabkan kulit anda mengelupas, merah dan gatal serta mungkin mengeluarkan nanah atau cecair

Rosacea
– Kondisi ini pula mengakibatkan kulit anda mengelupas, merah, gatal dan berbenjol akibat daripada sensitiviti keterlaluan

Alergi
– Selain produk,
alahan terhadap bahan
 seperti besi, logam, plastik dan lain-lain juga boleh membawa kepada masalah kulit yang mengelupas

Apa yang individu boleh buat tentangnya?

Konklusinya, ada banyak punca kulit wajah mengelupas selain daripada masalah kulit yang
terlalu kering atau sensitif
. Apa yang anda boleh buat bagi mencegah masalah ini daripada terjadi?

Apa yang paling penting, anda perlu lihat semula segala punca serta faktor risiko di atas tadi. Kalau wujud sebarang
masalah yang tidak boleh diselesaikan
 secara sendiri, segera jumpa doktor!

Nota khas daripada kami, tolong jangan mudah terpengaruh atau terpedaya dengan iklan
ubat kulit muka mengelupas
di pasaran kerana ia tiada jaminan akan berkesan dan mungkin berbahaya.


Pleurisi

Definisi

Apa itu Pleurisi?

Pleurisi, juga dikenali pleuritis, ialah keadaan dengan inflamasi pada pleura. Pleurisi mengakibatkan sakit dada yang mencucuk (kesakitan pleuritik) yang bertambah teruk semasa bernafas.

Pleura termasuklah dua lapisan tisu yang nipis yang menjaga dan mengasingkan paru-paru dan dinding dada. Di antara dua lapisan adalah cecair pleura yang bertindak melincirkan antara lapisan. Apabila pleura mengalami inflamasi, mereka tidak bergesel secara lancar, lalu menyebabkan kesakitan terutamanya ketika batuk atau bersin.

Apakah kebarangkalian Pleurisi?

Pleurisi adalah penyakit yang biasa berlaku.
Anda boleh mengurangkan menghidap penyakit ini dengan mengurangkan faktor risiko. Sila berjumpa dengan doktor anda untuk maklumat lanjut.

Simptom-simptom

Apakah simptom-simptom Pleurisi?

Simptom biasa bagi pleurisi adalah:

Sakit dada yang bertambah teruk semasa anda bernafas, batuk atau bersin;

Sesak nafas;

Batuk-batuk –dalam beberapa kes;

Demam panas –dalam beberapa kes;

Sakit dan nyeri bahagian dada. Sakit biasanya terjadi pada bahagian depan atau belakang kaviti, dan kadangkala anda mungkin mengalami sakit bahagian belakang atau bahu.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda perlu menghubungi doktor anda sekiranya mengalami mana-mana sau daripada yang di bawah:

Sekiranya mengalami batuk, menggigil kesejukan dan demam panas yang tinggi serta mengeluarkan kahak kuning atau hijau, maka berkemungkinan anda menghadapi pneumonia.

Sekiranya tangan dan kaki anda bengkak semasa mengalami pleurisi, anda mungkin mengalami embolus paru-paru dan thrombosis vena dalam (DVT).

Punca

Apakah Punca Pleurisi?

Pleurisi boleh disebabkan oleh infeksi pada pleura atau dari ubatan atau keadaan medical. Punca pleurisi termassuklah:

Jangkitan virus, seperti flu (influenza);

Jangkitan bakteria, seperti pneumonia;

Jangkitan fungal;

Penyakit rheumatoid, seperti arthritis rheumatoid;

Beberapa ubatan;

Kanser paru-paru berdekatan permukaan pleura.

Faktor-faktor Risiko

Apakah yang meningkatkan risiko saya kepada Pleurisi?

Mereka yang mengalami keadaan pernafasan dalaman berada dalam risiko tinggi untuk mengalami pleurisi. Risiko untuk mengalami penykit lin bersama pleurisi meningkat seiring usia dan kehadiran keadaan lain yang mengancam nyawa seperti diabetes, bronkitis kronik, emfisema, penyakit jantung dan penyakit kolagen vaskular.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Pleurisi didiagnosis?

Untuk menentukan sama ada anda mengalami pleurisi doktor akan mencandangkan:

Ujian darah. Ujian darah mungkin akan memberitahu doktor sekiranya anda mengalami infeksi.

X-ray dada. X-ray dada boleh menunjukkan sekiranya paru-paru anda sepenuhnya mengembang atau sama ada wujud udara atau cairan antara paru-paru dan rusuk.

Analisis CT (CT scan). Ketika analisis CT, computer akan menterjemah informasi daripada imej X-ray kepada imej dalam potongan dari dada anda, menghasilkan imej yang lebih teliti.

Ultrabunyi. Teknik pengimejan ini menggunakan gelombang bunyi frekuensi tinggi untuk menghasilkan imej yang tepat mengenai struktur di dalam badan anda. Doktor anda mungkin akan menggunakan ultrabunyi bagi menentukan sama ada anda mengalami efusi pleura.

Electrokardiogram (ECG atau EKG). Doktor anda mungkin mencadangkan ujian jantung ini bagi menolak kemungkinan beberapa masalah jantung sebagai punca sakit dada yang dialami.

Bagaimana pesakit Pleurisi dirawat?

Rawatan yang diguna ketika pleurisi memfokuskan pada punca utamanya. Contoh, sekiranya pneumonia bakteria adalah punca, maka antibiotik diberi bagi mengawal infeksi. Sekiranya punca ialah jangkitan virus, pleurisi akan beransur sendiri. Sakit dada berkaitan pleurisi boleh dirawat menggunakan ubat penahan sakit dikenali sebagai ubat antiradang bukan steroid (NSAIDs). Biasanya, ibuprofen akan digunakan.

Sekiranya NSAIDs tidak berkesan atau tidak sesuai, anda mungkin akan dipreskripsi ubatan penahan sakit yang lain, seperti paracetamol atau codeine.

Ianya mungkin aneh, namun berbaring mengiring pada bahagian dada yang sakit mungkin membantu mengurangkan kesakitan.

Hasil dari rawatan pleurisi bergantung dengan tahap keterukan punca penyakit. Sekiranya keadaan yang mengakibatkan pleurisi didiagnos dan dirawat awal, penyembuhan penuh biasanya akan berhasil.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Pleurisi?

Gaya hidup dan kaedah pengubatan sampingan berikut mungkin membantu anda mengatasi pleurisi:

Ambil ubatan sebagaimana diarahkan doktor. Ambil ubatan seperti ibuprofen (Advil, MotrinIB, dan lain-lain) sebagaimana perlu untuk melegakan kesakitan dan radang.

Dapatkan rehat secukupnya. Cari posisi yang memberi ketidakselesaan yang paling kurang dan cuba untuk kekalkan. Walaupun anda mula beransur pulih, berhati-hati dan jangan paksakan diri anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


5 Tip Berguna MENCEGAH Batu Karang, Tak Sanggup Lagi Hadapi Kesakitannya Itu!

Aduh, sakitnya bila kena batu karang. Apa cara nak elakkan daripada berulang lagi ya? Haaa…teruskan membaca perkongsian artikel Hello Doktor ini kalau nak tahu 5 cara cegah batu karang!

Untuk mendapatkan lebih banyak info tentang Urologi, sila dapatkannya
di sini.

5 Cara Cegah Batu Karang

Jika anda pernah
mempunyai batu karang
, sudah pasti anda tidak mungkin akan melupakannya. Kesakitan yang tidak tertanggung, datang dalam gelombang sehingga batu kecil melalui saluran air kencing dan keluar dari badan.

Bagi kebanyakan orang, batu karang bukan satu perkara dalam satu masa tetapi kira-kira separuh daripada orang yang mempunyainya satu, yang lain akan muncul dalam tempoh tujuh tahun tanpa langkah pencegahan.

Jadi jom cuba cara cegah batu karang ini, siapa tahu ia berkesan untuk anda?

1. Kekal dehidrasi

Pengambilan air yang banyak akan mencairkan bahan dalam air kencing
 yang menjadi penyebab kepada batu karang. Dapatkan air yang membolehkan ada membuang air kecil 2 liter sehari atau kira-kira 8 cawan.

Sekiranya tidak, pengeluaran urin anda akan rendah. Ini bermakna air kencing anda lebih pekat dan sukar menguraikan garam dalam air kencing yang menyebabkan batu karang terbentuk.

Jus lemon atau oren juga adalah pilihan terbaik kerana ia mengandungi sitrat dan boleh dianggap sebagai antara cara cegah batu karang.

Anda boleh mengetahui sama ada anda terhidrasi atau sebaliknya dengan melihat warna air kencing, ia seharusnya jernih atau kuning pucat. Sekiranya gelap, anda perlu minum lebih banyak lagi.

2. Dapatkan kalsium secukupnya

Batu karang yang biasa dialami
 oleh kebanyakan orang adalah batu kalsium oxalate yang mana menyebakan kebanyakannya percaya bahawa mereka harus mengelakkan pengambilan kalsium.

Sebaliknya, diet rendah kalsium boleh meningkatkan risiko batu karang dan risiko osteoporosis anda.

Sebaiknya, dapatkan kalsium daripada makanan. Ini kerana beberapa kajian telah mengaitkan makanan tambahan kalsium kepada batu karang.

Lelaki berusia 50 tahun ke atas perlu mendapatkan 1,000 mg (mg) kalsium sehari, bersama dengan 800 hingga 1,000 unit antarabangsa (IU) vitamin D untuk membantu badan menyerap kalsium.

Susu rendah lemak, keju rendah lemak dan yogurt rendah lemak adalah semua pilihan makanan kaya kalsium yang baik dan merupakan cara cegah batu karang!

3. Kurangkan garam

Diet tinggi garam meningkatkan
risiko batu karang kalsium
.

Menurut Yayasan Perawatan Urologi, terlalu banyak garam dalam air kencing menghalang kalsium daripada diserap kembali dari air kencing ke darah. Ini menyebabkan kalsium air kencing tinggi, yang boleh menyebabkan batu karang.

Mengurangkan pengambilan garam membantu mengurangkan kadar kalsium air kencing.

Jadi, lebih rendah kalsium air kencing, semakin rendah risiko batu karang. malah , ia juga baik untuk tekanan darah dan jantung.

Baca juga:

4. Hadkan protein haiwan sebagai cara cegah batu karang

Pengambilan terlalu banyak protein haiwan seperti daging merah, ayam, telur dan makanan laut akan meningkatkan tahap asid urik dan boleh menyebabkan batu karang.

Diet tinggi protein
 juga akan mengurangkan kadar sitrat iaitu bahan kimia dalam air kencing yang membantu mencegah pembantukan batu karang.

Sekiranya anda terdedah kepada batu karang, hadkan pengambilan daging harian kepada kuantiti yang lebih kecil.

5. Elakkan makanan pembentukan batu

Coklat, bayam, teh dan kekacang  kaya dengan oxalate, manakala kola kaya dengan fosfat. Kedua-duanya dapat menyumbang kepada batu karang.

Sekiranya anda mengalami batu karang, doktor mungkin menasihatkan anda untuk mengelakkan makanan ini atau mengambilnya dalam jumlah yang lebih kecil.

Bagi orang lain, makanan dan minuman tertentu tidak mungkin mencetuskan batu karang kecuali dimakan dalam jumlah yang sangat tinggi.

Sesetengah kajian telah menunjukkan bahawa lelaki yang mengambil vitamin C berdos tinggi dalam bentuk suplemen adalah sedikit lebih tinggi risiko batu karang. Ini mungkin kerana tubuh menukarkan vitamin C menjadi oxalate.

Selain itu, berbincang dengan doktor anda mengenai cara cegah batu karang yang sewajarnya.

Jika anda terdedah kepada beberapa
 jenis batu karang
, ubat-ubatan tertentu mungkin dapat membantu mengawal jumlah bahan yang ada di dalam air kencing anda.

Jenis ubat yang ditetapkan bergantung pada jenis batu karang yang anda alami.


Risau Bila Bayi Berada Dalam Keadaan Songsang, Ketahui Punca & Risikonya Ini

Kelahiran songsang berlaku apabila bayi dilahirkan dengan bahagian bawah keluar terlebih dahulu daripada kepala.  Sekitar 3-5% peratusan kecil wanita hamil (dalam minggu kehamilan ke-37 hingga 40) akan melahirkan bayi songsang.

Kebanyakan
bayi dalam posisi songsang
 perlu dilahirkan melalui
pembedahan caesarean
 kerana ia dianggap lebih selamat daripada kelahiran secara vagina.

Definisi

Apakah itu kelahiran songsang?

Dalam kebanyakan kehamilan, terdapat ruang yang cukup dalam rahim (uterus) untuk bayi (janin) bertukar kedudukan. Untuk mempunyai kedudukan janin yang normal dan paling selamat untuk kelahiran,
bayi perlu bertukar ke posisi kepala rendah
 sebelum minggu ke-36 kehamilan.

Terdapat tiga jenis kelahiran songsang:

Frank breech
 / songsang ‘frank’ (kedua-dua kaki lurus di bahagian lutut). Punggung terletak pada posisi untuk keluar dahulu semasa kelahiran. Kaki lurus (melunjur) di hadapan badan, dengan kaki terletak berdekatan kepala. Ini adalah jenis songsang yang paling biasa

Complete breech
 / songsang ‘complete’ (kedua-dua kaki berlipat di bahagian sendi pinggul dan lutut). Punggung menurun berhampiran salur kelahiran. Lutut terbengkok dan kaki terletak berhampiran punggung

Footling breech
 / songsang ‘footling’ (satu atau kedua-dua kaki terlipat di bawah punggung bayi). Satu kaki atau kedua-dua kaki diregangkan keluar di bawah punggung. Satu kaki atau kedua-dua kaki berada dalam kedudukan untuk keluar dahulu semasa kelahiran

Adakah kelahiran songsang biasa berlaku?

Dalam kira-kira 4 daripada 100 kelahiran, bayi tidak bertukar ke posisi kepala bawah secara semula jadi.
Sebaliknya, bayi berada dalam kedudukan songsang
. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom kelahiran songsang?

Bayi tidak dikatakan songsang sehingga sekitar 35 atau 36 minggu kehamilan. Biasanya, sebagai persediaan untuk kelahiran, bayi akan bertukar posisi menjadi kepala bawah untuk berada pada kedudukan yang betul. Adalah normal bagi bayi untuk berada dalam posisi kepala bawah atau di sisi sebelum minggu 35.

Selepas tempoh itu, apabila bayi membesar dan tidak mempunyai ruang untuk bergerak, akan menyukarkan bayi untuk berpaling dan kembali ke kedudukan yang betul.

Berdasarkan pengalaman doktor anda, doktor akan dapat mengetahui sama ada bayi anda songsang dengan merasa kedudukan bayi di dalam perut anda. Dengan menggunakan ultrabunyi di hospital, doktor anda boleh mengesahkan bahawa bayi anda songsang sebelum kelahiran.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang gejala, sila berjumpa dengan doktor anda.

Bilakah saya perlu berjumpa dengan doktor?

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Langkah yang terbaik untuk membincangkan dengan doktor anda apa yang terbaik untuk keadaan anda.

Baca juga:

Mama, Usah Risau Kalau Posisi Bayi Songsang, Ada Cara Nak Tukar Ke Kedudukan Normal!

Bayi Dalam Kandungan Songsang? Ini Antara Pilihan Selamat Untuk Ibu

Punca

Apakah yang menyebabkan kelahiran songsang?

Doktor tidak dapat menyatakan dengan tepat mengapa kehamilan songsang berlaku, tetapi menurut Persatuan Kehamilan Amerika, terdapat banyak sebab mengapa bayi mungkin meletakkan dirinya di kedudukan/posisi yang “salah” dalam rahim, termasuk:

Sekiranya seorang wanita telah hamil beberapa kali

Kehamilan kembar
 banyak

Sekiranya seorang wanita pernah mengalami
kelahiran pramatang pada masa lalu

Jika uterus mempunyai terlalu banyak atau terlalu sedikit cecair amniotik, yang bermakna bayi mempunyai ruang tambahan untuk bergerak di dalam uterus atau tidak mempunyai cecair yang cukup untuk bergerak di dalam uterus

Jika wanita mempunyai bentuk uterus yang luar biasa atau mempunyai komplikasi lain,
seperti fibroid di dalam uterus

Sekiranya seorang wanita mempunyai plasenta previa

Faktor risiko

Apakah yang meningkatkan risiko saya untuk mengalami kelahiran songsang?

Terdapat banyak faktor risiko kelahiran songsang seperti:

Kelahiran pramatang

Peningkatan pariti

Gestasi /
kehamilan kembar
 banyak

Kelahiran terdahulu merupakan kelahiran songsang

Tumor pelvis

Umur ibu
yang lebih tua

Hidramnion. Terlalu
banyak cecair amniotik
 boleh membenarkan janin untuk melakukan banyak pergerakan

Oligohidramnios. Keadaan di mana cecair amniotik sangat sedikit yang boleh menghalang pertukaran janin yang terakhir janin untuk kembali ke kedudukan sefalik

Plasenta previa. Penempelan plasenta ke atas serviks, memberikan janin terlalu banyak ruang untuk bergerak di dalam uterus

Kepala janin yang membesar, menjadikannya lebih sukar bagi janin untuk beralih ke kedudukan sefalik sebelum permulaan proses kelahiran

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimanakah ia didiagnosis?

Semasa
pemeriksaan rutin kehamilan
 anda yang terbaru, doktor anda akan merasa bahagian atas dan bawah perut dan ultra-bunyi janin akan diperlukan untuk mengetahui sama ada bayi anda berada dalam kedudukan songsang.

Dengan memeriksa serviks anda, doktor anda juga boleh mengesahkan sama ada bayi anda berada dalam kedudukan songsang.

Bagaimanakah ia dirawat?

Kadar keberjayaan untuk mengubah kedudukan kehamilan songsang bergantung kepada sebab bayi anda berada dalam kedudukan songsang, tetapi tiada bahaya selagi anda mencuba kaedah yang selamat

Versi eksternal (EV). EV adalah satu prosedur di mana doktor anda akan cuba untuk memusingkan bayi anda ke kedudukan yang betul dengan memanipulasi bayi dengan meletakkan tangan mereka di atas perut anda

Minyak pati. Sesetengah orang
berjaya menggunakan minyak pati
 seperti pudina, pada perut mereka untuk merangsang bayi untuk berpusing dengan sendiri

Membalikkan badan mereka untuk menggalakkan bayi untuk membalikkan diri juga merupakan kaedah yang popular

Ada juga wanita yang menggunakan kaedah yang berbeza, seperti menelangkupkan (tangan di bawah kaki ke atas) diri mereka di dalam kolam renang, menyandarkan pinggul mereka di atas bantal, bahkan menggunakan tangga untuk membantu menaikkan pelvis mereka

Perubahan gaya hidup & remedi di rumah

Apakah beberapa perubahan gaya hidup atau remedi di rumah yang boleh membantu saya menghadapi bayi songsang?

Gaya hidup dan remedi di rumah yang berikut mungkin membantu anda menghadapi kelahiran songsang:

Adalah sangat penting untuk
berjumpa dengan doktor anda sepanjang kehamilan anda
. Doktor anda boleh mengetahui sama ada bayi anda berada pada kedudukan songsang dan membantu merancang apa yang perlu dilakukan

Sesetengah doktor akan merancang  kelahiran bayi
melalui pembedahan Caesarean
. Ada juga doktor yang mungkin mencadangkan senaman untuk dilakukan pesakit mereka di rumah yang boleh membantu bayi kembali ke kedudukan kepala bawah

Sekiranya prosedur ini berjaya dan bayi berada di posisi kepala bawah, kelahiran vagina yang normal mungkin boleh berlaku

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Mama Babah, Cara Ini Dapat Buatkan Si Manja Rasa Lebih Selamat & Disayangi, Kena Cuba!

Menjalinkan ikatan kemesraan dengan si manja adalah penting. Buat
pasangan pertama kali bergelar parents
, ini cara menenangkan bayi serta mengeratkan hubungan kalian yang boleh dicuba.

Untuk mendapatkan lebih banyak info tentang Keibubapaan, sila dapatkannya
di sini.

Jalinan ikatan & kemesraan

Bonding
 atau jalinan kemesraan adalah perkara penting bagi ibu bapa dalam aspek penjagaan bayi.

Ini terutamanya pada tempoh beberapa jam pertama dan hari
selepas bayi dilahirkan.

Ia melibatkan peranan anda dalam memenuhi keperluan
si manja dengan kasih sayang
, kemesraan dan penjagaan sewajarnya.

Sebagai balasan, anda akan menjadi individu istimewa yang mendapat kepercayaan bayi dalam kehidupannya.

Cara
bonding
 dengan bayi melalui kedekatan secara fizikal ini dapat meningkatkan hubungan emosi antara ibu bapa dan si kecil.

Manfaat bagi hubungan yang terjalin ini turut menyumbang kepada
perkembangan si manja
, bukan sahaja berkaitan emosi tetapi juga aspek lain seperti
pertumbuhan fizikal
 mereka.

Tetapi apakah yang sesuai untuk dipraktikkan?

Kepentingan cara menenangkan bayi

Seperti yang dinyatakan awal tadi, cara
bonding
dengan bayi yang baru dilahirkan
adalah bahagian penting dalam perkembangan mereka.

Apabila bayi menerima apa yang diperlukan, seperti senyuman, sentuhan dan pelukan, mereka akan berasa dunia adalah tempat selamat.

Ia sekali gus meletakkan asas penting untuk perkembangan dan kesejahteraan si manja bagi
zaman kanak-kanaknya.

Di samping itu, ikatan kemesraan yang terjalin itu turut memberikan kesan positif dalam membantu anak membesar secara mental dan fizikal.

Dengan menenangkan si manja melalui sentuhan, pelukan, komunikasi, menyanyi serta hubungan mata antara satu sama lain, dapat menolong otak mereka melepaskan hormon.

Hormon ini memainkan peranan penting dalam
pertumbuhan otak anak
, merangkumi memori, pemikiran dan
perkembangan bahasa
.

Cara
bonding
 dengan bayi

Sekiranya ini merupakan kali pertama anda memegang gelaran mama papa, ia mungkin mengambil sedikit masa untuk memahami si kecil yang baru lahir.

Namun, ia tidak bermakna anda tidak boleh melakukannya.

Berikut antara beberapa cara menenangkan bayi melalui interaksi seperti:

#Sentuhan

Anda boleh memeluk dan memberikan sentuhan secara berkala kepada bayi, terutamanya
sentuhan kulit ke kulit
.

Baca juga:

#Respons terhadap tangisan

Tindak balas diberikan bagi setiap tangisan
, ia seperti menyatakan kepada si manja bahawa anda sentiasa ada buat mereka.

#Rasa selamat

Mendukung dan membedung si manja

antara cara
bonding
 dengan bayi untuk membuatkan mereka berasa selamat secara fizikal.

#Komunikasi antara cara menenangkan bayi

Berbual dengan si manja
 dengan nada lembut adalah cara paling mudah. Jika mahu, anda juga boleh bercerita atau
menyanyi untuk mereka
.

#Hubungan mata

Pandanglah ke mata bayi semasa berbual, menyanyi atau membuat sebarang ekspresi muka. Ia membantu si manja belajar mengenai hubungan antara perkataan dan emosi

Urutan bayi

Si kecil khususnya
bayi pramatang
 dan
mempunyai masalah berkaitan kesihatan
, mungkin akan bertindak balas terhadap urutan yang dapat memberikan ketenangan.

Ibu ayah perlu berhati-hati, kerana bayi tidak sekuat individu dewasa, maka urutan yang diberikan haruslah lembut.

Pun begitu sebelum mula
mengurut bayi
, pastikan anda mengetahui teknik urutan yang betul.

Anda juga boleh bertanyakan kepada doktor mengenai kesesuaian urutan untuk bayi.

Manfaat urutan

Penyelidikan menunjukkan bahawa mengurut bayi boleh memberikan pelbagai manfaat kepada kesihatan, seperti:

Menggalakkan interaksi antara anda dan si manja

Bantu bayi berehat dan tidur

Kesan positif pada hormon si manja yang berfungsi mengawal tekanan

Mengurangkan tangisan

Bedung, cara menenangkan bayi

Bedung atau
swaddle
 amat disarankan untuk beberapa minggu pertama kelahiran bayi.

Umumnya,
teknik bedung bayi
 adalah amalan tradisional ‘membalut’ si manja dengan kain untuk membantu mereka berasa tenang dan
tidur lebih nyenyak.

Tujuanya untuk memberikan si kecil rasa selesa dan selamat seperti berada di dalam rahim. Selain itu, ia juga membantu bayi kekal berasa hangat.

Kaedah membedung bayi yang betul seharusnya lengan bayi berada dekat dengan tubuh dan masih mempunyai ruang untuk mereka menggerakkan kaki.

Amalan bedung yang dilakukan turut dapat mengehadkan refleks kejutan – dikenali sebagai
startle reflex
 – berupaya membuat bayi terjaga.

Praktikkan cara menenangkan bayi

Cara
bonding
 dengan bayi yang dikongsikan dapat membantu anda membina kepercayaan dan hubungan erat dengan si manja.

Secara tidak langsung, ia mengajar bayi bagaimana untuk mempercayai dan mesra dengan individu lain selain ibu bapanya.